Bukedde Online - Ssemaka agabidde mukyala mukulu ebibye byonna, Omuto n'amuleka nga yemagaza\nSsemaka agabidde mukyala mukulu ebibye byonna, Omuto n'amuleka nga yemagaza\nOweemyaka 48 alindirira bigezo bya PLE, alwana...\n'Taata kata ansuuze obuweereza'\nBakazibaggya obwedda tewali anyega munne, kyokka ng’abantu bwe babawereekereza obuluulu n’okutenda Nsereko nga bw’amalako.\nMukyalamukulu Sheri ku kkono, bbaabwe Nsereko ne mukyalamuto ku ddyo nga basala keeki ku mukolo eyabaddeko ebigambo ebiwaana Sheri.\nBya KIZITO MUSOKE, RONALD MUGENYI ne PONSIANO NSIMBI\nSSEMAKA ow’abakazi ababiri ebyobugagga byonna abiwadde mukyalamukulu mu maaso ga mukyalamuto, abantu ne bamutenda okuba omusajja.\nMuhammad Idris Nsereko omukubi wa pulaani yategese omukolo mu maka ge agasangibwa ku kyalo Bukasa mu Wakiso.\nAbagenyi baategeezeddwa nti gwabadde gwa kwebalizaako Katonda olw’okumusobozesa okuzimba ennyumba n’okuwonga omwana we, Farid Nsereko mu mikono gya Katonda kye bayita Akiika.\nWadde ng’omukolo gwabadde mu maka ga mukyalamukulu Hanifah Nsereko, kino tekyalobedde mukyalamuto Shamsa Muhammad kugwetabako.\nMukyala muto ng'ali ku ssimu wakati ng'omukolo gugenda mu maaso.\nEmabega y'enju eyawereddwa mukyala mukulu.\nBakazibaggya baabateereddewo obutebe obuliraanaganye era mukyalamukulu ye yasoose okutuula n’akkalira.\nMukyalamuto oluvannyuma yazze n’atuula okuliraana muggyawe, kyokka yeewaze akatebe akaabadde kaliraanye muggyawe n’asalawo okutuula ku kalala.\nKino kyalabise nga kitaataaganyizza entegeka z’abategesi, era omu ku booluganda lwa Nsereko yasabye mukyalamuto aliraane munne, kye yagaanyi.\nOmukolo gwatandise n’okusaba n’okwebaza Katonda nga kwakulembeddwa Sheikh Idris Nsereko ow’e Makerere- Kikoni, era nga ye taata wa Nsereko nnyini mukolo.\nAgabidde mukyalamukulu ebintu bye byonna, n’abotola ekyama\nSSEMAKA ABOTOLA EKYAMA\nOluvannyuma ng’omukolo gutambudde, nnyinimu yayitiddwa ayogereko eri abagenyi baabwe. Baganda be baasoose kumuzinyisa wakati mu kumutendereza nti “Nsereko olimu ekyama”.\nYagambye: “Bannange abamu mubadde temumanyi lwaki olunaku nalonda lwa November 11, 2016 okutegekerako omukolo guno.\nEkituufu luno lwe lunaku lwe nafunirako Sheri (obwedda bw’ayita mukyalamukulu). Bannange omukazi yajja n’emikisa era mbadde nnina okumwebaza mu maaso gammwe kuba leero lwe giweze emyaka etaano nga tuli ffembi.\n” Nsereko bwe yatandise okwogera kwe. “Sherie okuva leero gano amaka ge nkuzimbira wadde tegannaggwa, gago. Emmotoka yaffe ekika kya Vitz nnamba UAV 633 ngikuwadde, edduuka eritunda ebizimbisibwa ery’e Kabulengwa ndikuwadde. Mukyala kkiriza n’omuzikiti gwe ηηenda okuzimba wano ku kyalo ngubbule mu mannya ga taata waffe Mustapha eyafa kuba yakukuza n’empisa.”\nMukyalamukulu Sherie ng’agudde mu kifuba kya bba Nsereko okumwebaza by’amuwadde.\nWano mukyalamukulu yavuddeyo n’agwa bba mu kifuba ng’amwebaza, wakati mu bantu okumukubira emizira.\nObwedda bino byonna bigenda mu maaso nga mukyalamuto ali mu kunyiga ssimu awamu n’okwewujja okumukumu.\nKyokka oluvannyuma omu ku baganda ba Nsereko yawaliriziddwa okuggyako mukyalamuto essimu asobole okugoberera obulungi ebyabadde bigenda mu maaso.\nNsereko yategeezezza nti Katonda yamuwa ekirabo ky’omukazi omuyiiya, alina eddiini, ayagala abantu, ow’empisa ate nga mwetoowaze.\nYagasseeko nti wadde yamuwasizaako muggyawe ku nkomerero ya 2015, kyokka teyapaapaala wadde nga kyamuluma.\n“Okumanya mukyalamukulu mukazi, bwe baamuweerezanga obubaka ku ssimu obumuvuma ate ng’abuweereza nze, nga talina mulala gw’agambyeko.\nEkyewuunyisa n’abooluganda lwe tebakimanyangako nti namuzzaako era bakitegedde leero.” Nsereko bwe yagambye.\nObwedda buli Nsereko lw’awaana mukyalamukulu, ng’abooluganda lwe bafuuwa mukazi we ssente!\nNsereko yeewaanye nti okumanya Katonda yamuwa ku bakyala be ababiri kibeera kizibu okwawula omukulu ku muto, kuba bombi bakyali mbooko ate bimyula. Ekyaddiridde kusala keeki ne bakyala be bombi.\nMUKYALAMUKULU AYOGEDDE EKIMUWANGUZZA\nMu bulamu sirina gwe mmanyi asinga mwami wange, era y’asooka mu buli kimu. Omwami wange ye musajja gwe ntegeera obulungi ate naye antegeera, tomala gamunzigyako. Buli ekijja eba nteekateeka ya Allah”. Ye mukyalamuto yagaanyi okubaako ky’ayogera.\nNsereko owookubiri ku kkono ng’ali n’abagenyi be.\nENGERI GYE NZIMBYEMU KALINA\nBangi baba n’ebirooto by’okuzimba, kyokka ne balemesebwa okutandika olw’okubeera ne ssente entono.\nMuhammad Idris Nsereko eyatandika n’obukadde obusatu akulaze engeri gy’asobodde okuzimbamu amaka ge aga kalina agasangibwa e Bukasa mu disitulikiti y’e Wakiso.\n“Mu bulamu bwe mba nkola, nkulembeza kye njagala ku mutima okusinga obusobozi bwange we bukoma kuba kino kinnyamba obutagayaala, ate nga simanyi busobozi bwange we bulikoma.\nOlw’okuba ndi mukubi wa pulaani, nayagala okubeera n’amaka ag’omulembe ng’omuntu bw’agatuukamu tannyooma, nti bye mbaguza sisobola kubyekolera.\nNasooka ne nfulumya pulaani y’ennyumba ne tupima we nnaasaliza wadde nga nali sirinaawo ssente zimmala. Bwe nafuna obukadde obusatu saalindiriza ne tutandika okusima omusingi gw’eddiiro lyokka ne tutandika okuguzimba.\nOluvannyuma naddamu okusima omusingi gwa bisenge bibiri n’eddiiro era ne tuguzimba.\nNatandika okuzimba okusitula ennyumba ebisenge ne mbeerako we mbituusizza. Siraabu nasooka kuyiwako kitundu wadde ennyumba yali ekyeyongerako. Naddamu okusima omusingi gw’ebisenge ebirala bibiri, ekiyungu n’eddiiro omuliirwa.\nBwe nabituusa waggulu ne njiwa siraabu ne nserekako ebisenge bibiri. Mu kiseera kino ennyumba eya kalina ebbiri, omwaliiro ogusooka guwedde nga nagukuba pulasita ne nguggala era mwe mbeera n’abantu bange.\nTaata wa mukyalamuto nga yeebaza mukyalamukulu ne ssente.\nENGERI GYE NTETENKANYIZZA OKUZIMBA\nNatandika okuzimba emyaka ebiri emabega nga nkozesa abazimbi babiri olunaku okwewala okusaasaanya ennyo.\nSsente ze nali ntadde ku nnyumba ennyingi omulundi ogumu bwali obukadde 12 mu kiseera ky’okuyiwa siraabu, ezisigadde zonna ze mbadde nfuna nga ze nkozesa.\nKye navaako, kwe kubalirira ennyo ze ntaddeko kuba kyali kiyinza okundeetera omutima ogulaba nga ssente ezigenda ennyo.\nKye nfaako kwe kulaba nga ssente gye ntaddeko ekoze ekintu ekisaanidde. Ssente ezaakagendako zandiba obukadde nga 150.\nEbintu ebigenda ennyo nga bbulooka n’omusenyu ebiteewalika bye ngula mu bungi, olwo endala zonna ze mba nkwasizza nga ngulamu seminti ng’okuzimba kugenda mu maaso. Enzimba y’okuyunga ennyumba eyamba mufunampola, kyokka olina okukakasa ng’oyambibwako abakugu abategeera kye bakola nga bagoberera bulungi pulaani y’ennyumba.\nEntabula y’ebizimbisibwa erina okuba ng’ekwatagana bulungi, enju okutambula n’otolabawo njawulo we baagigattira. Kyandibadde kisingako bw’okozesa abazimbi nga be bamu.\nAbazimbi balina okukakasa nga ku nkomerero y’ekisenge baleka bazimbyeyo awaneeyunga ekisenge ekyeyongerayo ne batagattawo bugassi.\nOmutindo gw’ebizimbisibwa gufeeko oleme kukozesa bikolerere, okwewala obuzibu gye bujja kuba tebiwangaala kye kimu.\nOlw’okuba tewabeerawo ssente za wamu, kirungi okusasula abakozi buli lunaku lwe baba bakoze. Bw’onoobapatanya ekitundu ate nga ssente teziriiwo ez’omuzindo kijja kukumenya.\nAnaazimba olina okwekkiririzaamu n’oba n’ebirooto ebinene. Olumu emitima gyaffe tuginafuya ne twesiba ku bintu ebitono nga weerabidde nti n’ekitono ky’olowozaako okukifuna mwalimu okusaasira kwa Katonda.\nMunnange teweenyooma, naawe osobola. Tandika kati 2016 bw’oba tokungudde ate 2017 oleme kuviiramu awo.\nMAAMA WA NSEREKO AWAGIDDE MUTABANI WE\nHajati Hamidah Nsereko, azaala Nsereko yagambye nti takirinaako buzibu mutabani we okukola ky’ayagala.\nYagambye nti jjajjaawe yalina abakazi bana nga basula mu nju emu. Ate nga naye yafumba ne muggyawe emyaka e Butambala nga basula mu nnyumba emu.\n“Omusajja okuwasa abakazi abasukka mu omu aba ayagadde era nga bw’akiremerako kirina okubeerawo.\nBakazibaggya mulina okukomya okwesojja kuba musobola mwembi okubeera n’eddembe nga tewali atawaanya munne.\nMukyala muto Shamsa Muhammad ku ddyo yagaanye okutuula ku katebe ke baamutegekedde okuliraana mukyalamukulu. Owookubiri ye nnyazaala waabwe Hamida.\nTAATA WA MUKYALAMUTO AFUUWA MUKYALAMUKULU EMITWALO 20\nMu ngeri eyeewunyisizza abantu, taata wa mukyalamuto, Omulangira Kimera Namugala Kakungulu (muganda w’Omulangira Kassim Nakibinge e Kibuli) bwe yayitiddwa okwogera eri abantu yatandikidde ku kwebaza mukyalamukulu okubeera omufumbi.\n“Okusinziira ku bye mpulidde bakwogerako, kindaze nti oli mukazi mufumbi era nkusaba okugendera awo”. Yakutte mu nsawo n’aggyayo emitwalo 20 n’agimukwasa nga bw’amwebaza.\nSSEMAKA AGABIDDE MUKYALAMUKULU EBIBYE BYONNA, OMUTO N’AMULEKA NGA YEEMAGAZA\nAbalamuzi kwe bagenda okusinziira okusala ogwa ‘Togikwatako’\nSipiika Kadaga akomyeewo kasirise mu ggwanga\nAbabaka bemulugunyizza ku magye agali ku nnyanja Nalubaale\nBamulekwa balwanidde emmotoka ya kitaabwe omugenzi\nEngeri omugagga w’omu Kikuubo gy’ajooze mukazi we ow’empeta n'amukubako nnamba bbiri


Bukedde Online - Roden Y Kabakko ne Vinka bayingidde mu lutalo lwa Cindy ne Sheebah Karungi\nPaasita Serebe aleppuka na bbanja lya bukadde 10\nRoden Y Kabakko ne Vinka bayingidde mu lutalo lwa Cindy ne Sheebah Karungi\nMuseveni atongozza ebbibiro lya Isimba Ying....\nOmuserikale wa poliisi gwe baakutte afiiridde...\nWakati mu lutalo lw’ebigambo olugenda mu maaso, Cindy yatuuse n’okugamba nti; ‘’Nneewuunya abayimbi abeeyita nti be baliko kyokka nga tebamanyi na kuyimba.\nVinka ne Kabakko bawolerezza Sheebah ne balumba Cindy\nAbasinga ku bano bali na wansi wa bibiina (Record Labels) babakolera buli kimu omuli okubawa ennyimba, okusasula ba Dj okukuba ennyimba zaabwe n’ebirala era bano yabageraageranyizza ku ddole n’obugologoosi nti babalagira bulagizi eky’okukola.\nKino kyasaanudde abayimbi abali wansi w’ebibiina okufaananako Sheebah ali wansi wa (TNS) era mu baasoose okumwanukula ye Veronica Nalujja amanyiddwa nga Vinka owa Swangz Avenue. “Atuyise bugologoosi!!!\nNze ndowooza obwo butamanya. Ye y’atamanyi nti n’abayimbi ababaddeko ab’omutawaana mu nsi nga Whitney, Beyonce n’abalala bakoledde wansi w’ebibiina…… kirabika ye (Cindy) ye kagologoosi.\nWabula abawagizi ba Cindy baalumbye Vinka nti ave mu nsonga z’abakulu bano kuba boogera ku za bakazi ez’abasajja (Vinka bamutwala nga musajja olw’ekikula kye) zijja kujja oluvannyuma Kibi nnyo obutasiima bantu n’osalawo obavuluge kubanga gwe onoonya kukola mawulire.\nYe Roden Y Kabakko yagambye “neewunya Cindy okuba nti si musanyufu okulaba eyali mukwano gwe Sheebah ekintu akikuba.\nEssaawa zino tosobola kupima Cindy ku Sheebah kuba Sheebah kati mazzi mawanvu ate ebyo ebya layivu by’ayogerako si nsonga kale Cindy akube layivu ye ne Sheebah akube CD, buli omu atwale eky’okulya eka.”\nPaasita Serebe aleppuka na bbanja...\nOMUSUMBA w’Abalokole Bp. Stuart Serebe owa Christian Heritage Church esangibwa e Mbuya yattulukuse entuuyo nga...


Yeremiya 49 | Bayibuli ey'Oku Mukutu Gwaffe Ogwa Intaneeti | New World Translation\nObunnabbi obukwata ku Amoni (1-6)\nObunnabbi obukwata ku Edomu (7-22)\nEggwanga lya Edomu lijja kusaanawo (17, 18)\nObunnabbi obukwata ku Ddamasiko (23-27)\nObunnabbi obukwata ku Kedali ne Kazoli (28-33)\nObunnabbi obukwata ku Eramu (34-39)\n49 Bw’ati Yakuwa bw’agamba Abaamoni:+ “Isirayiri talina baana? Talina musika? Lwaki abasinza Malukamu+ batutte ekitundu kya Gaadi?+ Era lwaki abantu be babeera mu bibuga bya Isirayiri?” 2 “‘Kale laba! ennaku zijja’ Yakuwa bw’agamba,‘Lwe ndireetera Labba+ eky’Abaamoni+ okukubirwa enduulu z’olutalo. Kirifuuka entuumu y’ebifunfugu,Obubuga obukyetoolodde bulikumibwako omuliro.’ ‘Era Isirayiri alitwala ensi y’abo abaatwala ensi ye,’+ Yakuwa bw’agamba. 3 ‘Kuba ebiwoobe, ggwe Kesuboni, kubanga Ayi kizikiriziddwa! Mukaabe, mmwe obubuga obwetoolodde Labba. Mwambale ebibukutu. Mukube ebiwoobe mudduke nga mudda eno n’eri mu biyumba by’ensolo eby’amayinja,*Kubanga Malukamu ajja kugenda mu buwaŋŋanguse,Awamu ne bakabona be n’abaami be.+ 4 Lwaki weewaana olw’ebiwonvu,Lwaki weewaana olw’olusenyi lwo omukulukutira amazzi, ggwe omuwala atali mwesigwa,Eyeesiga eby’obugagga byeEra agamba nti: “Ani anannumba?”’” 5 “‘Laba nkuleetako ekintu eky’entiisa,’ bw’ayogera Mukama Afuga Byonna, Yakuwa ow’eggye,‘Okuva eri abo bonna abakwetoolodde. Ojja kusaasaanyizibwa ku njuyi zonna,Era tewali ajja kukuŋŋaanya abo abadduka.’” 6 “‘Naye oluvannyuma nja kukuŋŋaanya Abaamoni abaawambibwa,’ Yakuwa bw’agamba.” 7 Bw’ati Yakuwa ow’eggye bw’agamba Edomu: “Tekyali magezi mu Temani?+ Abo abalina okutegeera tebakyawa magezi malungi? Amagezi gaabwe gavunze? 8 Mudduke, mukyuke! Mugende mu biwonvu mwekweke mmwe ababeera mu Dedani!+ Kubanga nja kuleeta akabi ku EsawuEkiseera eky’okumubonereza bwe kinaatuuka. 9 Singa abanoga ezzabbibu bajja mu nnimiro yo,Tebandireseeko ebibala by’ezzabbibu abalala bye basobola okutwala? Ababbi bwe bajja ekiro,Banyaga ebyo byokka bye baagala.+ 10 Naye Esawu nja kumuggyako byonna by’alina. Nja kubikkula ebifo mwe yeekweka,Abe nga takyasobola kwekweka. Abaana be, baganda be, ne baliraanwa be bajja kuzikirizibwa,+Era ajja kuba takyaliwo.+ 11 Abaana bo abatalina bakitaabwe baleke,Nja kubaleka nga balamu,Era bannamwandu bo bajja kunneesiga.” 12 Kubanga bw’ati Yakuwa bw’agamba: “Laba! Bwe kiba nti abo abaali bataweereddwa kibonerezo kya kunywa ku kikopo bateekwa okunywa ku kikopo ekyo, olwo mmwe muyinza obutabonerezebwa? Mujja kubonerezebwa, kubanga mujja kukinywako.”+ 13 “Ndayira,” Yakuwa bw’agamba, “nti Bozula kijja kufuuka ekintu eky’entiisa,+ ekivume, amatongo, era ekikolimo; ebibuga byakyo byonna bijja kufuuka matongo ag’olubeerera.”+ 14 Mpulidde obubaka obuva eri Yakuwa,Omubaka atumiddwa mu mawanga ng’agamba nti: “Mwekuŋŋaanye mukirumbe;Mweteekereteekere olutalo.”+ 15 “Kubanga laba! nkufudde owa wansi mu mawanga,Anyoomebwa mu bantu.+ 16 Entiisa gye waleetera abalala,N’okwetulinkiriza kw’omutima gwo bikulimbye,Ggwe abeera mu kiddukiro eky’omu lwazi,Ali ku kasozi akasingayo obuwanvu. Wadde wazimba ekisu kyo waggulu ng’empungu,Nja kukuwanulayo,” Yakuwa bw’agamba. 17 “Edomu ajja kufuuka ekintu eky’entiisa.+ Buli anaayitanga w’ali anaatunulanga n’atya n’afuuwa oluwa olw’ebibonyoobonyo bye byonna. 18 Nga bwe kyali oluvannyuma lw’okuzikirizibwa kwa Sodomu ne Ggomola n’obubuga obwali bukiriraanye,+ bwe kinaaba ne ku luno,” Yakuwa bw’agamba, “tewali muntu anaabeeranga mu Edomu, era tewali anaasengamu.+ 19 “Laba! Ng’empologoma+ bw’eva mu bisaka ebiziyivu ebiri ku lubalama lwa Yoludaani, waliwo ajja okujja alumbe amalundiro amatebenkevu ag’omu Edomu, naye mu kaseera katono nja kumuleetera okumuddukamu. Era omulonde gwe nja okuwa obuyinza okumufuga. Kubanga ani alinga nze, era ani ananneesimbamu? Musumba ki ayinza okuyimirira mu maaso gange?+ 20 N’olwekyo mmwe abasajja muwulire Yakuwa ky’asazeewo okukola Edomu ne ky’alowooza okukola abo ababeera mu Temani:+ Mazima ddala obuliga obuto obw’omu kisibo bujja kutwalibwa. Ebifo bye bubeeramu ajja kubifuula matongo olw’okubeera bo.+ 21 Bwe beggunda wansi, ensi yonna ekankana. Wabaawo okukaaba! Kuwulirwa okutuuka ku Nnyanja Emmyufu.+ 22 Laba! Okufaananako empungu, ajja kwambuka ate akke okukwata omuyiggo,+Era ajja kwanjuluza ebiwaawaatiro bye ku Bozula.+ Ku lunaku olwo omutima gw’abalwanyi b’omu EdomuGujja kubeera ng’ogw’omukazi azaala.” 23 Obubaka eri Ddamasiko:+ “Kamasi+ ne Alupadi biswaziddwa,Kubanga bawulidde amawulire amabi. Emitima gyabwe gisaanuuka olw’okutya. Balinga ennyanja esiikuuse etayinza kukkakkana. 24 Ddamasiko amaanyi gamuwedde. Akyuse adduke, naye n’atya. Afunye ennaku n’obulumi,Ng’omukazi azaala. 25 Lwaki ekibuga eky’ekitiibwa, ekibuga eky’essanyu,Tekyabuliddwa? 26 Abavubuka baakyo baligwa mu bibangirizi byakyo ebya lukale,Era abalwanyi bonna balisaanawo ku lunaku olwo,” bw’ayogera Yakuwa ow’eggye. 27 “Nja kukuma omuliro ku bbugwe wa Ddamasiko,Era gujja kwokya embiri za Beni-kadadi.”+ 28 Bw’ati Yakuwa bw’agamba Kedali+ n’obwakabaka bwa Kazoli, Kabaka Nebukadduneeza* owa Babulooni bye yalwanyisa n’awangula: “Muyimuke mugende e Kedali,Muzikirize abaana ab’Ebuvanjuba. 29 Weema zaabwe n’ebisibo byabwe bijja kutwalibwa,N’entimbe za weema n’ebintu byabwe byonna. Eŋŋamira zaabwe zijja kutwalibwa,Abantu bajja kubagamba nti, ‘Entiisa eri buli wamu!’” 30 “Mudduke, mugende wala! Mugende mu biwonvu mwekweke mmwe ababeera mu Kazoli,” Yakuwa bw’agamba. “Kubanga Kabaka Nebukadduneeza* owa Babulooni abasalidde olukwe,Era ateeseteese okubatuusaako akabi.” 31 “Musituke mugende mulumbe eggwanga eriri mu mirembe,Eritebenkedde!” Yakuwa bw’agamba. “Teririna nzigi wadde ebisiba; babeera bokka. 32 Eŋŋamira zaabwe zijja kunyagibwa,N’ebisolo byabwe ebingi bijja kunyagibwa. Abo abasalako kakoba waabwe,+Nja kubasaasaanya eri buli mpewo,*Nja kubaleetako akabi nga kava ku buli luuyi,” Yakuwa bw’agamba. 33 “Kazoli kijja kufuuka ekisulo ky’ebibe,Amatongo ag’olubeerera. Tewali muntu anaakibeerangamu,Era tewali anaakisengamu.” 34 Bino bye bigambo Yakuwa bye yagamba nnabbi Yeremiya ebikwata ku Eramu+ ku ntandikwa y’obufuzi bwa Kabaka Zeddeekiya+ owa Yuda: 35 “Bw’ati Yakuwa ow’eggye bw’agamba, ‘Laba mmenya omutego gwa Eramu+ ogw’obusaale, ensibuko* y’amaanyi gaabwe. 36 Nja kuleeta ku Eramu empewo ennya okuva ku nsonda ennya ez’eggulu, era nja kubasaasaanya eri empewo ezo zonna. Tewali ggwanga abo ab’omu Eramu abaasaasaanyizibwa gye bataligenda.’” 37 “Nja kumenyaamenya Abeeramu mu maaso g’abalabe baabwe ne mu maaso g’abo abaagala okubatta; nja kubatuusaako akabi, obusungu bwange obubuubuuka,” Yakuwa bw’agamba. “Nja kubasindikira ekitala kibagoberere okutuusa lwe nnaabasaanyaawo.” 38 “Nja kuteeka entebe yange ey’obwakabaka mu Eramu,+ era nja kuzikiririza eyo kabaka n’abaami,” Yakuwa bw’agamba. 39 “Naye mu nnaku ez’enkomerero, ndikuŋŋaanya abo Abeeramu abaawambibwa,” Yakuwa bw’agamba.\n^ Oba, “ebiyumba by’endiga.”\n^ Oba, “ku buli luuyi.”\n^ Obut., “entandikwa.”


Tewali n’Omu Asobola Kuba Muddu wa Baami Babiri (Mat 6:24) | Ogw’Okusoma\nBISOME MU Afrikaans Albanian Amharic Argentinean Sign Language Armenian Aymara Azerbaijani Azerbaijani (Cyrillic) Bengali Bicol Bislama Brazilian Sign Language Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Colombian Sign Language Croatian Czech Dangme Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italian Sign Language Japanese Japanese Sign Language Kannada Kazakh Kikaonde Kikuyu Kinyarwanda Kirghiz Kirundi Kisonge Kongo Korean Krio Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Maltese Marathi Maya Mexican Sign Language Moore Ndebele Ndonga Nepali Ngabere Norwegian Nyaneka Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Russian Sign Language Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swati Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\n“Tewali n’omu ayinza kubeera muddu wa baami babiri. . . . Temusobola kubeera baddu ba Katonda na ba bya Bugagga.”—MAT. 6:24.\nMisingi ki egya Bayibuli egiyinza okutuyamba okumanya engeri esingayo obulungi gye tuyinza okutuukirizaamu obuvunaanyizibwa bwaffe mu maka?\nEbyo bye tusalawo okukola biyinza bitya okulaga nti tuli baddu ba Yakuwa yekka?\nMikisa ki Yakuwa gy’atuwa bwe tukulembeza ebyo by’ayagala mu bulamu bwaffe?\n1-3. (a) Buzibu ki ebw’eby’enfuna amaka mangi leero bwe galina, era abamu basazeewo kubugonjoola batya? (Laba ekifaananyi waggulu.) (b) Bwe kituuka ku kukuza abaana, kiki ekitera okweraliikiriza abazadde ababa balowooza ku ky’okugenda okukolera mu nsi endala?\nMARILYN agamba nti: “Omwami wange, James, yakolanga nnyo, naye nga ssente z’afuna ziggweera ku byetaago byaffe ebya buli lunaku. * Nnali njagala muwewuleko ku buvunaanyizibwa bwe yali yeetisse era nga njagala ne mutabani waffe, Jimmy, asobole okufuna ku bintu ebirungi nga banne ku ssomero bye baalina.” Marilyn era yali ayagala okuyamba ku b’eŋŋanda ze era n’okubaako ssente z’atereka ez’okubayamba mu biseera eby’omu maaso. Mikwano gya Marilyn bangi baali baagenda dda okukolera mu nsi endala basobole okufuna ssente ennyingi. Naye Marilyn bwe yalowooza ku ky’okugenda okukolera mu nsi endala, yafunamu enkenyera. Lwaki?\n2 Marilyn yali tayagala kulekawo mwami we ne mutabani we. Baali basinziza wamu Yakuwa ng’amaka era ekyo kyabasanyusanga nnyo. Wadde kyali kityo, yatandika okulowooza ku abo abaali bagenze okukolera mu nsi endala naye ng’ab’omu maka gaabwe balabika ng’abali obulungi mu by’omwoyo. Ekyebuuzibwa kiri nti bwe yandibadde ebweru yandisobodde atya okukuza omwana we n’okumuyamba okuweereza Yakuwa?—Bef. 6:4.\n3 Marilyn yasaba abalala bamuwe ku magezi. Omwami we yamugamba nti yali tayagala agende bweru, naye era n’amugamba nti yali wa ddembe okwesalirawo ky’ayagala okukola. Abakadde mu kibiina n’ab’oluganda abalala baamukubiriza obutagenda, naye waliwo bannyinaffe abamu abaamukubiriza okugenda. Baamugamba nti: “Bw’oba nga ddala oyagala ab’omu maka go, genda ebweru okole. Ojja kusobola n’okweyongera okuweereza Yakuwa ng’oli eyo.” Kya ddaaki, Marilyn yasiibula omwami we ne mutabani we n’agenda ebweru. Yabagamba nti: “Sigenda kumalayo bbanga ddene.”\nOBUVUNAANYIZIBWA MU MAKA N’EMISINGI GYA BAYIBULI\n4. Lwaki abamu basalawo okugenda okukolera mu nsi endala, era baani be batera okulekera abaana baabwe?\n4 Yakuwa tayagala baweereza be kufa njala. Okuva edda n’edda wabaddengawo abantu ba Yakuwa abava mu bitundu ebimu ne badda mu birala okusobola okufuna ebyetaago eby’obulamu. (Zab. 37:25; Nge. 30:8) Okusobola okwewala okufa enjala, Yakobo yatuma batabani be e Misiri okugula emmere. * (Lub. 42:1, 2) Kyokka leero, bangi ku abo abagenda okukolera mu nsi endala tekiba nti baba babuliddwa eky’okulya. Kati olwo lwaki abantu ng’abo basalawo okulekawo ab’omu maka gaabwe ne bagenda okukolera mu bitundu ebirala oba mu nsi endala? Bangi ku bo baba mu mabanja. Ate abalala baba baagala okufuna ku ssente ezisingawo. Ebiseera ebisinga abo abagenda ebweru, abaana baabwe abakyali abato babalekera munnaabwe mu bufumbo, omu ku baana baabwe abakulu, bajjajjaabwe, ab’eŋŋanda, oba ab’emikwano. Wadde kiyinza okubanakuwaza okulekawo munnaabwe mu bufumbo oba abaana baabwe, bangi ku abo abagenda okukolera mu nsi endala bawulira nga tebalina kirala kya kukola.\n5, 6. (a) Kiki ekisobola okuyamba omuntu okufuna essanyu n’obukuumi ebya nnamaddala? (b) Bintu ki Yesu bye yagamba abagoberezi be okusaba? (c) Mikisa ki Yakuwa gy’atuwa?\n5 Mu kiseera Yesu we yabeerera ku nsi, waaliwo abantu bangi abaavu era abantu abo bayinza okuba nga baali balowooza nti omuntu okusobola okufuna essanyu n’obukuumi ebya nnamaddala aba alina okuba ne ssente nnyingi. (Mak. 14:7) Naye Yesu yali tayagala bantu basse bwesige bwabwe mu bintu eby’akaseera obuseera. Yali ayagala obwesige bwabwe bwonna babusse mu Yakuwa, oyo agaba emikisa egy’oluberera. Mu kubuulira kwe okw’oku lusozi, Yesu yakiraga nti essanyu n’obukuumi ebya nnamaddala tebisinziira ku bya bugagga omuntu by’aba nabyo wabula bisinziira ku nkolagana omuntu gy’aba nayo ne Yakuwa.\n6 Mu ssaala gye yawa ng’ekyokulabirako, Yesu teyatugamba kusaba Katonda kutuwa bya bugagga, wabula yatugamba okumusaba atuwe “emmere yaffe eya leero,” kwe kugamba, ebyetaago byaffe ebya buli lunaku. Yagamba abo abaali bamuwuliriza nti: “Mulekere awo okweterekera eby’obugagga ku nsi . . . Wabula mweterekere eby’obugagga mu ggulu.” (Mat. 6:9, 11, 19, 20) Tuli bakakafu nti bwe tukolera ku bigambo ebyo, Yakuwa ajja kutuwa emikisa nga bwe yasuubiza. Tujja kusiimibwa mu maaso ge era ajja kukola ku byetaago byaffe eby’omubiri. Mu butuufu, engeri yokka gye tusobola okufuna essanyu n’obukuumi ebya nnamaddala kwe kwesiga Yakuwa mu kifo ky’okwesiga eby’obugagga.—Soma Matayo 6:24, 25, 31-34.\n7. (a) Obuvunaanyizibwa obw’okukuza abaana Yakuwa yabukwasa ani? (b) Lwaki abazadde bombi basaanidde okukuliza awamu abaana baabwe?\n7 Bwe tuba ab’okukulembeza obutuukirivu bwa Katonda tulina okutunuulira obuvunaanyizibwa bwaffe mu maka nga Katonda bw’abutunuulira. Mu Mateeka ga Musa mwalimu omusingi guno ogukwata ne ku Bakristaayo: Abazadde basaanidde okuyamba abaana baabwe okuweereza Yakuwa. (Soma Ekyamateeka 6:6, 7.) Obuvunaanyizibwa obwo Yakuwa yabukwasa bazadde, so si bajjajja oba omuntu omulala yenna. Kabaka Sulemaani yagamba nti: “Mwana wange, wulira okuyigirizanga kwa kitaawo, so tova mu teeka lya nnyoko.” (Nge. 1:8) Yakuwa ayagala abazadde bombi bakulize wamu abaana baabwe basobole okubatendeka n’okubayigiriza amateeka ge. (Nge. 31:10, 27, 28) Abaana bwe bawulira ebyo bazadde baabwe bye boogera ku Yakuwa era ne balaba n’engeri gye bamuweerezaamu buli lunaku, ekyo kisobola okubakubiriza nabo okukola kye kimu.\n8, 9. (a) Nkyukakyuka ki ezitera okubaawo ng’omuzadde omu aleseewo ab’omu maka ge? (b) Buzibu ki obuyinza okujjawo singa abazadde baba tebabeera wamu n’abaana baabwe?\n8 Bangi ku abo abasalawo okugenda okukolera mu nsi endala batera okulowooza ku bizibu ebiyinza okuvaamu, naye tebasobola kumanya bizibu byonna biyinza kuvaamu. (Nge. 22:3) * Amangu ddala nga Marilyn yaakatuuka mu nsi endala, yatandika okuwulira ekiwuubaalo. Omwami we n’omwana we nabo bakosebwa nnyo. Mutabani we Jimmy yamubuuzanga nti, “Maama, lwaki wandekawo?” Marilyn yali alowooza nti yali ajja kumalayo emyezi mitono naye yeesanga amazeeyo emyaka mingi. Ate era ekyo kyaleetawo n’obuzibu obulala. Jimmy yatandika okukyuka n’aba nga takyayagala kwogera naye. Marilyn agamba nti kyamuluma nnyo okukiraba nti mutabani we yali takyamwagala.\n9 Abaana n’abazadde bwe baba tebabeera wamu, okwagala buli omu kw’alina eri munne kusobola okukendeera era n’empisa z’abaana ziyinza okwonooneka. * Ate singa abaana baba bakyali bato nnyo ne bamala ebbanga ddene nga tebali wamu na bazadde baabwe, bayisibwa bubi nnyo. Marilyn yagambanga Jimmy nti yali agenze kukolerera ye. Naye Jimmy ye yali awulira nti maama we yali amwabulidde. Mu kusooka Jimmy yali tayagala maama we amulekewo. Kyokka ekiseera kyatuuka ne kiba nti maama we ne bwe yabanga akomyewoko awaka, Jimmy yabanga ayagala addeyo. Okufaananako abaana bangi abalekebwawo bazadde baabwe, Jimmy yali awulira nti tekimukakatako kwagala maama we na kumugondera.—Soma Engero 29:15.\nTosobola kugwa mwana wo mu kifuba ng’oyitira ku Intaneeti (Laba akatundu 10)\n10. (a) Kiki ekiyinza okubaawo singa omuzadde awa buwi omwana we ebirabo mu kifo ky’okubeerawo okumukuza? (b) Omuzadde bw’aba tabeera wamu na baana be, kiki ky’atasobola kukola?\n10 Wadde nga Marilyn yaweerezanga Jimmy ssente n’ebirabo ng’ayagala okumusanyusa, yakizuula nti ekyo kyali tekimuyamba kuba na nkolagana nnungi ne mutabani we. Ate era ekyo kyali kireetera mutabani we okulowooza nti okuba ne ssente kikulu nnyo okusinga okuba n’enkolagana ennungi ne Yakuwa awamu n’ab’omu maka go. (Nge. 22:6) Eky’ennaku, Jimmy yagamba maama we nti, “Tokomawo, ggwe mpeereza buweereza birabo.” Marilyn yatandika okukiraba nti yali tasobola kukuza bulungi mwana we ng’awuliziganya buwuliziganya naye ku ssimu oba ku Intaneeti. Agamba nti, “Tosobola kugwa mwana wo mu kifuba ng’oyitira ku Intaneeti.”\nKabi ki akayinza okubaawo singa tobeera wamu ne munno mu bufumbo? (Laba katundu 11)\n11. (a) Omuntu bw’agenda okukolera mu nsi endala ng’aleseewo munne mu bufumbo, kikosa kitya obufumbo bwe? (b) Kiki ekyayamba Marilyn okukiraba nti yali yeetaaga okuddayo okubeera awamu n’ab’omu maka ge?\n11 Enkolagana Marilyn gye yalina ne Yakuwa awamu n’omwami we nayo yanafuwa. Yatandika okwosaayosa enkuŋŋaana ate ne mukama we ku mulimu yali amwegwanyiza. Olw’okuba Marilyn ne James baali tebakyabeera wamu, bwe baafunanga ebizibu buli omu yabangako omuntu omulala gw’abibuulirako era baabulako katono okugwa mu bwenzi. Marilyn yakiraba nti wadde nga ye n’omwami we baali tebagudde mu bwenzi, mu kiseera ekyo buli omu yali tasobola kusasula munne ekyo “ekimugwanira.” Olw’okuba Marilyn ne James baali tebabeera wamu, buli omu yali takyasobola kukola ku nneewulira za munne. (1 Kol. 7:3, 5; Lu. 1:2) Ate era baali tebakyasobola kuweerereza wamu Yakuwa mu bujjuvu ng’amaka. Marilyn agamba nti: “Bwe twali ku lukuŋŋaana olunene ne bakikkaatiriza nti okusobola okuwonawo ku lunaku lwa Yakuwa olukulu, twetaaga okuba n’okusinza kw’amaka obutayosa, nnakiraba nti nnalina okuddayo eka. Kyali kinneetaagisa okuddamu okunyweza enkolagana yange ne Yakuwa awamu n’ab’omu maka gange.”\nAMAGEZI AMALUNGI N’AMABI\n12. Magezi ki agali mu Bayibuli agasobola okuyamba abo abatabeera wamu na ba mu maka gaabwe?\n12 Marilyn bwe yasalawo okuddayo mu nsi ye, abantu abamu baamuwa amagezi amalungi ate abalala ne bamuwa amagezi amabi. Abakadde mu kibiina baamusiima nnyo olw’okwoleka okukkiriza n’obuvumu. Kyokka ab’oluganda abamu, nga nabo abaali baleseewo ab’omu maka gaabwe ne bagenda okukolera mu nsi endala, baamuvumirira nnyo. Mu kifo ky’okumukoppa, baamukubirizanga kusigalayo. Baamugamba nti: “Mu kiseera kitono ojja kukomawo. Bw’onoddayo ewammwe, tojja kusobola kufuna ssente nga z’ofuna wano.” Mu kifo ky’okumalamu bakkiriza bannaabwe amaanyi nga babagamba ebigambo ng’ebyo, Abakristaayo basaanidde “okujjukiza abakazi abato okwagalanga abaami baabwe, okwagalanga abaana baabwe . . . [n’okukola] emirimu gy’awaka, . . . ekigambo kya Katonda kireme okuvumibwa.”—Soma Tito 2:3-5.\n13, 14. Okusobola okunywerera ku ebyo Yakuwa by’ayagala, lwaki twetaaga okuba n’okukkiriza okw’amaanyi? Waayo ekyokulabirako.\n13 Bangi ku abo abalekawo ab’omu maka gaabwe ne bagenda okukolera mu nsi endala, bakulidde mu bantu abalowooza nti kikulu okukulembeza ebyo ab’eŋŋanda, naddala abazadde, bye baagala okusinga ekintu ekirala kyonna. N’olwekyo, Omukristaayo aba yeetaaga okuba n’okukkiriza okw’amaanyi okusobola okwewala okukola ekintu ab’eŋŋanda ze kye baagala naye nga kikontana n’ebyo Yakuwa by’ayagala.\n14 Lowooza ku mwannyinaffe Carin. Agamba nti: “Bwe nnazaala mutabani waffe Don, nze n’omwami wange twali tukolera bweru, era nnali ntandise okuyiga Bayibuli. Ab’eŋŋanda zange bonna baali bansuubira okuweereza Don eka bazadde bange bamukuze.” Carin bwe yakiraga nti amaliridde okwekuliza omwana we, ab’eŋŋanda ze, nga mw’otwalidde n’omwami we, baamuyita munafu era ne bamusekerera. Carin agamba nti: “Ekituufu kiri nti, mu kiseera ekyo, eky’okuweereza Don eka bazadde bange bamukuze nnali sikirabamu buzibu bwonna. Kyokka nnali nkimanyi nti obuvunaanyizibwa obw’okukuza omwana waffe Yakuwa yabukwasa ffe, bazadde be.” Carin bwe yaddamu okufuna olubuto, omwami we atali mukkiriza yamugamba aluggyemu. Olw’okuba mu kusooka, Carin yasalawo mu ngeri ey’amagezi, ekyo kyanyweza nnyo okukkiriza kwe, era ne ku mulundi guno yanywerera ku kituufu. Kati Carin, omwami we, n’abaana baabwe basanyufu nnyo olw’okuba baasalawo okubeera awamu. Singa Carin yakkiriza okuweereza abaana be omuntu omulala abakuze, tebandisobodde kufuna ssanyu ng’eryo lye balina kati.\n15, 16. (a) Vicky yakuzibwa atya? (b) Lwaki Vicky yasalawo obutakuza muwala we nga ye bwe yakuzibwa?\n15 Mwannyinaffe ayitibwa Vicky agamba nti: “Bazadde bange bantwala okubeera ewa jjajjange okumala emyaka mitonotono, bo ne basigala ne muganda wange omuto. Oluvannyuma nnaddamu okubeera ne bazadde bange, naye mu kiseera ekyo okwagala kwange gye bali kwali kukendedde. Muganda wange ye yanyumyanga nnyo nabo era ng’alina enkolagana ey’oku lusegere nabo. Naye nze nnawuliranga nga sirina nkolagana ya kulusegere ne bazadde bange, era ne bwe nnali nkuze tekyannyanguyiranga kubeeyabiza. Nze ne muganda wange twakakasa bazadde baffe nti tujja kubalabirira nga bakaddiye. Wadde nga ye muganda wange okwagala kwe kujja okumukubiriza okukikola, nze nja kukikola kutuusa luwalo.”\n16 Vicky era agamba nti: “Maama wange yali ayagala muweereza muwala wange abeere naye, nga nange bwe yampeereza okubeera ne jjajja. Naye ekyo nnagaana okukikola. Nze n’omwami wange twagala okukuliza omwana waffe mu makubo ga Yakuwa. Ate era saagala kwonoona nkolagana gye nnina ne muwala wange.” Vicky akirabye nti kikulu nnyo okukulembeza ebyo Yakuwa by’ayagala mu kifo ky’okulembeza ssente n’ebyo ab’eŋŋanda bye baagala. Yesu yagamba nti: “Tewali n’omu ayinza kubeera muddu wa baami babiri.” Omuntu tayinza kuba muddu wa Katonda ate mu kiseera kye kimu n’aba muddu wa bya Bugagga.—Mat. 6:24; Kuv. 23:2.\nBWE TUFUBA, YAKUWA ATUWA EMIKISA\n17, 18. (a) Kiki buli Mukristaayo ky’alina okwesalirawo? (b) Bibuuzo ki ebinaddibwamu mu kitundu ekiddako?\n17 Yakuwa asuubiza okutuwa bye twetaaga singa tukulembeza Obwakabaka n’obutuukirivu bwe mu bulamu bwaffe. (Mat. 6:33) N’olwekyo, buli Mukristaayo alina okwesalirawo kiki ky’ayagala okukulembeza mu bulamu bwe. Embeera ne bw’eba nzibu etya, tusobola okunywerera ku misingi gya Bayibuli. Yakuwa asuubiza okutuwa “obuddukiro.” (Soma 1 Abakkolinso 10:13.) Bwe ‘tulindirira Yakuwa n’obugumiikiriza’ era ne tukiraga nti ‘tumwesiga’ nga tumusaba atuwe amagezi n’obulagirizi, ajja kutuyamba. (Zab. 37:5, 7) Yakuwa ajja kutuyamba okusigala nga tumuweereza n’obwesigwa. Bwe tukulembeza ebyo Yakuwa by’ayagala, ajja kutuwa “omukisa.”—Geraageranya Olubereberye 39:3.\n18 Kiki omuntu ky’ayinza okukola okuzzaawo enkolagana n’ab’omu maka ge be yalekawo ng’agenze okukolera mu nsi endala? Kiki omuntu ky’ayinza okukola okusobola okulabirira ab’omu maka ge awatali kubalekawo kugenda kukolera mu nsi ndala? Era tuyinza tutya okuyamba abalala obutalekaawo ba mu maka gaabwe? Ebibuuzo ebyo bijja kuddibwamu mu kitundu ekiddako.\n^ lup. 1 Amannya gakyusiddwa.\n^ lup. 4 Kiyinzika okuba nti ku buli mulundi abaana ba Yakobo lwe baagendanga okufuna emmere e Misiri baamalangayo wiiki nga ssatu oba obutawera. Oluvannyuma Yakobo ne batabani be bwe baasengukira e Misiri, baagenda ne bakyala baabwe n’abaana baabwe.—Lub. 46:6, 7.\n^ lup. 8 Laba Awake! eya Febwali 2013 olupapula 6-9.\n^ lup. 9 Okunoonyereza kulaga nti abantu bwe balekawo ab’omu maka gaabwe ne bagenda okukolera mu nsi endala kitera okuvaamu ebizibu eby’amaanyi. Muno mwe muli obwenzi, okulya ebisiyaga, oba okwegatta n’ab’eŋŋanda. Empisa z’abaana zitera okwonooneka, batandika okukola obubi ku masomero, bennyamira, era oluusi basalawo n’okwetta.


Lukka 1-12 Lukka 13-24\nEbaaluwa eri Teefiro\nOkuzaalibwa kwa Yokaana kutegeezebwa Zakkaliya\n37 Kubanga tewali kigambo ekiva eri Katonda kiribulwa\tmaanyi.\n56 Awo\tMalyamu\tn'amalayo emyezi ng'esatu, n'akomawo ewuwe.\n60 Nnyina n'addamu nagamba nti Nedda, naye anaatuumibwa\tYokaana.\n80 Omwana\tn'akula, n'ayongerwako amaanyi mu mwoyo; n'abeera mu malungu okutuusa ku lunaku lwe yayolesebwa eri Isiraeri.\nYesu omwana wa Maliyamu\nSimyoni alaba obulokozi bwa Kataonda\nYakaana Omubatiza alongooosa oluguudo lwa Mukama\n18 Era\tn'ababuulirira ebirala bingi ng'abuulira abantu ebigambo ebirungi;\nYesu awona ku ssabbiiti\n24 Naye zibasanze mmwe abagagga! kubanga mumaze okuba n'essanyu\tlyammwe.\n45 Omuntu\tomulungi ekirungi akiggya mu tterekero eddungi ery'omutima gwe; n'omubi ekibi akiggya mu tterekero ebbi: kubanga ku ebyo ebijjula mu mutima akamwa ke bye koogera.\n48 afaanana\tng'omuntu\tazimba ennyumba n'asima\twansi nnyo, omusingi n'agussa mu lwazi; awo amazzi bwe gayanjaala, omugga ne gukulukutira ku nnyumba eyo lwa maanyi okugisuula, n'okuyinza ne gutayinza na kuginyeenya: kubanga yazimbibwa bulungi.\nOmwana w'omwami w'ekitontongele awonyezebwa\n15 Oyo eyali\tafudde n'agolokoka, n'atuula n'atanula okwogera. N'amuwa nnyina.\n34 Omwana w'omuntu yajja ng'alya ng'anywa, ne mugamba nti Laba, omuntu omuluvu, omutamiivu, mukwano gw'abawooza\tera\togw'abalina\tebibi.\n45 Tonnywegedde\tggwe: naye ono we nnaakayingirira tannalekayo kunywegera bigere byauge.\nAbatume ekkumi n'ababiri\n11 Era ani ku mmwe kitaawe w'omuntu omwana we bw'alimusaba omugaati, alimuwa ejjinja? oba ekyennyanja, n'amuwa omusota mu kifo\tky'ekyennyanja?\n11 Era bwe babaleetanga mu makuŋŋaaniro n'eri abaamasaza, n'abalina obuyinza, temweraliikiriranga bwe munaddamu oba kye munaddamu oba kye\tmunaayogera;\n46 kale\tmukama w'omuddu oyo alijja ku lunaku lw'atamulowoolezaako, ne mu kiseera ky'atamanyi, alimutemaatema alimuwa omugabo gwe wamu n'abatakkiriza.


Bukedde Online - Trump acankalanyizza akalulu mu Amerika\nTrump acankalanyizza akalulu mu Amerika\nPULEZIDENTI Donald Trump atabudde Abamerika bw'ategeezezza nti amaze okulagira balooya be okugenda mu kkooti okuwakanya amateeka agaayisiddwa mu ssaza ly'e Pennsylvania ku ngeri gye banaabalamu obululu.\nKyaddiridde Gavana w'essaza ly'e Pennsylvania Tom Wolf okutegeeza nti essaza lye terigenda kwanguyirira kubala bululu bwonna ku lunaku lw'okulonda wabula basobola n'okutwala ennaku endala ssatu nga bakyabala olwo bafune ekituufu.\nTrump yagambye nti buno bubbi bwennyini akalulu balina okukabalirawo era n'omuwanguzi alangirirwe awatali kwekwasa.\nLino lye limu ku masaza amatono mu Amerika (swing state) agasalawo ani anaawangula obwapulezidenti. Mu kulonda kwa 2016, essaza lino lyawangulwa Trump naye ku kaguwa.\nTrump yabadde akyayomba ne gavana ono okulwisaawo okubala obululu, ate ssaabawolereza w'essaza lino Josh Shapiro nga naye wa kibiina kya Democrats n'ategeeza nti Trump akaayanira bwereere kuba bbo bye baakabala mu ssaza lino biraga nti Joe Biden yawangudde ddaaa..!\nObubaka buno olwabutadde ku mukutu gwe ogwa twitter Trump n'addamu okutabuka ng'abuuza obululu baabubaze ddi okuzuula nti Biden yawangudde olwo n'alangirira nti kati ensonga azikwasizza balooya be bajja kuttunka n'abakulembeze mu ssaza lino embuga zibalamule.\nKibadde tekirabwangako Pulezidenti wa Amerika ng'akyali mu ntebe yadde avuddeko kulumba ssaza lyonna ku ngeri gye baddukanyamu okulonda.\nEnneeyisa ya Trump yayongedde okucankalanya abalonzi n'okubatabula oluvannyuma lw'okumaliriza okulonda n'atandika okuweereza obubaka ku mukutu gwe ogwa twitter ng'agamba nti obubbi obweyolekedde mu nkola y'okulonda eya ssaayasansi (mail voting) tabulabangako era ebivudde mu kulonda bibuusibwabuusibwa.\nBwe yabadde mu ssaza ly'e Wisconsin, Trump yayongedde okutabuka olw'ensalawo y'essaza lino n'alabula nti kati ekigenda okuddako kwekalakaasa ng'abawagizi be okwetooloola Amerika bawakanya obubbi obuzze bweyoleka.\nTrump okwongera okutabulatabula ebintu ng'Abamerika abasoba mu bukadde 100 bamaze okusuula akalulu kaabwe nga n'amasaza agamu gamaze okulangirira awangudde.\nYadde abasoba mu bukadde 100 be baalonze, okuwangula Obwapulezidenti mu Amerika eyeesimbyewo yeetaaga okuweza ababaka abalonda (electors) 270. Bano bagabanyizibwa okusinziira ku bungi bw'abantu abali mu masaza ataano agakola Amerika. Okugeza essaza lya California lye lisinza abantu abangi ssaako n'obunene era lyaweebwa ba ‘Electors' 55. Kwe kugamba nti awangudde essaza lino aba afunye ba Electors 55.\nWe bukeeredde leero ng'amasaza agamanyiddwa okuwangulwa aba Democrats, Biden agawangudde ate aga Republicans nga nago Trump agayodde. Enkalu zibadde zikyali ku masaza matono okuli Texas, Wisconsin, Florida, Ohio, South Calorina ne Nevada.\nEmbwa ezudde okugulu\nMutale akutte â€˜abafereâ€™\nOmukazi ayiiridde bba petulooli amwokye nâ€™atwaliramu nâ€™omwana


Bukedde Online - Abawala ababadde bava okucakala bagudde mu b'ebijambiya ne babatema\nAbawala ababadde bava okucakala bagudde mu b'ebijambiya ne babatema\nMuseveni alaze Brig. Sabiiti ebintu 7 kw'aba...\nKirumira Muhammad akambuwadde: Atwala Gav't...\nABAWALA basatu bagudde mu battemu ab’ebijambiya bwe babadde bava okucakala e Jinja.\nAbawala mu ddwaaliro e Jinja.\nMarion Amiya 17, Justine Namiro 19 ne munnaabwe ategeerekeseeko erya Maggie nga bonna bayizi ku YMCA e Wandegeya be baakiguddeko bwe bagenze mu bbaala ya Casino e Jinja okwesanyusaamu wabula ne bagwa mu battemu nga bakomawo.\nBano baavudde mu bidongo ku ssaawa 11.00 nga bukya.\nEttemu lino libadde ku kyalo Kasanja-Mbikko mu divizoni y’e Njeru mu disitulikiti y’e Buikwe.\nAmiya yategeezezza nti bwe baatuuse ku mulyango n’akonkona nnyaabwe okubaggulira nga banne bazzeeko ebbali okwetaawuluza.\n“Nze bwe nabadde emmanju ekisajja ekyabadde tekyambadde ssaati ne kijja wendi ne kihhamba mbu tugende twegatte, bwe nakivumye ne kinsemberera era nange kwe kusembera awali bannange, wabula olwabadde okutuuka ku mulyango we bsabadde ekisajja ne kyeyongera okusembera nga kikutte ejjambiya era olwagigaludde nze ne nkutama wansi ejjambiya n’ekwata Amiya, bwe kyaleese omulundi ogwokubiri yakutte Namiro era kyamutemye mu mutwe wakati.\nMaama wa Amiya yagenze okuggulawo ng’ekisajja kyagala kutema nze era bwe kityo ne kidduka” Maggie bweyategeezeza.\nAmiya apooca n’ebisago mu ddwaaliro e Jinja yategeezezza nti, baalabye abasajja basatu ababagoberera bebaasoose okulowooza nti nabo batambuze bannaabwe.\n“Omusajja bwe yantuukako yatema butemi teyabuuza kintu kyonna era ne nkuba enduulu wabula tekyamulobera yagenda mu maaso n’okutema mukwano gwange Justine Namiro mu kawompo, wabula ye Maggie yali yeewoma ejjambiya buli omutemu lwe yaleetanga nga ye agwa wansi ng’ettema ffe kuba twali ku luggi nga tulwana kuyingila mu nnyumba” Amiya bwanyonyodde.\nJustine Namiro ye yasinze okuyisibwa obubi. Nabukenya, maama wa Amiya eyatemeddwa ku kibegabega wamu ne ku matama yanyonnyodde nga muwala we wamu ne mikwano gye bwe baava ku ssomero ku Ssande nga atebategeezezza na ku bazadde baabwe.\nBano baali bagenda Busoga kuziikirako muyizi munnaabwe eyali afiiriddwa taata we, era olwava mu kuziika ne bagenda mu bbaala ya Casino e Jinja, kwe kugwa mu batemu.\nSsentebe w’ekyalo Kasanja awaakoleddwa ettemu, Sazili Bajje ategeezezza nga abebijambiya bwe baatandiika okubatigomya omwaka oguwedde era nga babadde beekubira dda enduulu ku poliisi.\nChristopher Ruhunde adduumira poliisi y’e Njeru ategeezezza nga bwe batandise omuyiggo gw’abatemu bano.\nHoo.. oba bino nninnye byaki ebinandesa abazzukulu..


Yiino e𝝶𝝶onge – ensajja tesuulirira baana baayo – CBS FM\nBwetwogera ku nsolo kafulu mukuwuga , tolemwa kwogera ku 𝝶𝝶onge mu lungereza gyebayita Otter .\nE𝝶𝝶onge ebeera mu mazzi.\nWano mu Buganda e 𝝶𝝶onge muziro, akabbiro kayitibwa Kaneene bwombi busolo busangibwa mu nnyanja.\nOmutaka owákasolya kékika kye 𝝶𝝶onge ye Kisolo e Bweza Busujju era yewali obutaka.\nAbé𝝶𝝶onge balina emibala ebiri; – Ddala ddala bweza Lutaaya bweza, Ssenkungu bweza Kitumba bweza- byaddalu byaddalu bi Nakiwala byaddalu.\nOmubala omulala guvuga nti: Ddala ddala bweza, Lutaaya bweza, Ssenkungu bweza, Kitumba bweza- Lwajjali lwajjali, mwegali mwegali, abakyanjankete, be ppo ddogo, bwegaliba amafumu tuligendana-bi Nakiwala byaddulu.\nBa Nalutaaya, Lutaaya, Najjemba, Nakiganda , Muganga, Namuganga, Gwokyalya, Ssenkungu,Ssembatya, Nambatya, Nakiwala beddira 𝝶𝝶onge.\nOmulimu gwabe 𝝶𝝶onge omukulu mu Lubiri, kukomaga nókulabirira Kabaka mu byókunywa, era kyekibogeza nti mwegali mwegali (mu ndeku), babeera bogera ku mazzi.\nBuli mwaka mu kisaawe ky’obutonde bw’ensi, olunaku lw’E 𝝶𝝶onge lukuzibwa, lutuuka buli lw’akusatu olusembayo mu mwezi ogwa May buli mwaka.\nEkigendererwa kyókukuza olunaku luno kwekwefumiitiriza ku bulamu bwé 𝝶𝝶onge bwezibeeramu, okuli amazzi gémigga nénnyanja, nga singa gakalira e 𝝶𝝶onge nazo zibeera mu matigga.\nE𝝶𝝶onge erimu ebika 13 okwetoloola ensi yonna.\nWano ku lukalu lwa Africa kuliko ebika bina byokka, ate mu Uganda mulimu ebika 3 okuli; “African Clawless Otter, Congo Clawless Otter ne Spotted Necked Otter’’.\nNgógyeko e𝝶𝝶onge okumanyibwa okuba nóbukugu mu kuwuga, e 𝝶𝝶onge era y’ensolo esinga okuba n’obwoya ebungi ku mubiri gwayo, naddala ekika ky’ e𝝶𝝶onge ekiwangalira mu gayanja aganene – Sea Otters.\nEbyoya bino tebiganya mazzi kutuuka ku lususu lwa 𝝶𝝶onge yadde ebeera nnyo mu mazzi.\nE 𝝶𝝶onge kisolo ekinyumirwa obulamu obw’okubeera obw’omu, wabula mu biseera byókunoonya emmere byegatta mu bibinja ekibyanguyizaako okukwata ebyennyanja naddala ekiro.\nThembo Johnson Puruka omusomesa ku nsonga z’obutonde bw’ensi ku Uganda Wildlife Conservation Education Center – Entebbe zoo, agamba nti okwefaananyirizaako n’abantu kyebagamba nti okuwuga kubalumya enjala,né 𝝶𝝶onge nazo zirumwa nnyo enjala olwébiseera byazo ebisinga okubeera nga ziwuga.\nE 𝝶𝝶onge erya byannyanja kwegattiriza,ebikere, ebiwuka ebibeera mu mazzi n’obusolo obutonotono saako ebinyonyi.\nE 𝝶𝝶onge olwókuba zaagala okubeera obwomu, ensajja n’enkazi okubeerako awamu ebbanga eddene ekigendererwa kiba ky’akuzaala.\nEnsajja olumala okuwakisa enkazi ngébulawo, okuddamu okulabikako ng’omwana oba abaana baayo (tetera kusukka basatu) bawezezza emyezi 5.\nEkisinga okugikomyawo kw’ekuyambako mu kukuza abaana ng’ebayiggira n’okubawa emmere.\nAbaana b’e 𝝶𝝶onge bazaalibwa tebalaba bazibula luvanyuma, ate nebatandika okuwuga nga bawezezza wiiki 8.\nOmuwendo omutuufu ogw’ e𝝶𝝶onge tegumayiddwa, wabula ekitongole ekirondoola omuwendo gw’ensolo munsi yonna ki International Union of Conservation Nature, kiraga nti zongedde okukendeera mu bungi, naddala mu bitundu obutonde omuli ennyanja , emigga n’entobazi gyebyonooneddwa.


Ekyabalamuzi 1 | Bayibuli ey'Oku Mukutu Gwaffe Ogwa Intaneeti | New World Translation\nEbitundu Yuda ne Simyoni bye bawamba (1-20)\nAbayebusi basigala mu Yerusaalemi (21)\nYusufu awamba Beseri (22-26)\nAbakanani tebabagoba kubamalamu (27-36)\n1 Yoswa bwe yamala okufa,+ Abayisirayiri* beebuuza ku Yakuwa+ nga bagamba nti: “Ani ku ffe anaasooka okugenda okulwanyisa Abakanani?” 2 Yakuwa n’abagamba nti: “Yuda y’aba agenda,+ era laba! Nja kugabula* ensi mu mukono gwe.” 3 Awo Yuda n’agamba muganda we Simiyoni nti: “Jjangu ogende nange mu kitundu ekyampeebwa*+ tulwanyise Abakanani, nange nja kugenda naawe mu kitundu ekyakuweebwa.” Awo Simiyoni n’agenda naye. 4 Abasajja ba Yuda bwe baagenda, Yakuwa n’agabula Abakanani n’Abaperizi mu mukono gwabwe,+ ne bawangula abasajja 10,000 mu Bezeki. 5 Baasanga Adoni-bezeki mu Bezeki, ne bamulwanyisa ne bawangula Abakanani+ n’Abaperizi.+ 6 Adoni-bezeki bwe yadduka, ne bamugoba ne bamukwata ne bamutemako engalo ensajja zombi n’ebigere ebisajja. 7 Awo Adoni-bezeki n’agamba nti: “Waliwo bakabaka 70 abaatemwako engalo ensajja n’ebigere ebisajja abalonderera emmere wansi w’emmeeza yange. Katonda ankoze nga bwe nnabakola.” Oluvannyuma ne bamutwala e Yerusaalemi+ n’afiira eyo. 8 Ate era, abasajja ba Yuda baalwanyisa Yerusaalemi+ ne bakiwamba ne batta abatuuze baamu n’ekitala, ekibuga ne bakyokya omuliro. 9 Oluvannyuma abasajja ba Yuda baagenda okulwanyisa Abakanani abaali babeera mu kitundu eky’ensozi, ne mu Negebu, ne mu Sefera.+ 10 Yuda n’alumba Abakanani abaali babeera mu Kebbulooni (mu kusooka Kebbulooni kyayitibwanga Kiriyasu-aluba), ne batta Sesayi, Akimaani, ne Talumaayi.+ 11 Bwe baava eyo ne bagenda ne balwanyisa abantu abaabeeranga mu Debiri.+ (Edda Debiri kyayitibwanga Kiriyasu-seferi.)+ 12 Kalebu+ n’agamba nti: “Omusajja anaalwanyisa Kiriyasu-seferi n’akiwamba, nja kumuwa muwala wange Akusa amuwase.”+ 13 Osuniyeri+ mutabani wa Kenazi,+ muto wa Kalebu, n’akiwamba, bw’atyo Kalebu n’amuwa Akusa muwala we okuba mukazi we. 14 Akusa bwe yali agenda mu maka ga bba, n’agamba bba asabe kitaawe Kalebu ekibanja. Awo Akusa n’ava ku ndogoyi,* Kalebu n’amubuuza nti: “Oyagala ki?” 15 N’amugamba nti: “Nkusaba ompe omukisa, kubanga ompadde ekibanja mu bukiikaddyo;* nkusaba ompe ne Gulosu-mayimu.”* Awo Kalebu n’amuwa Gulosu ow’eky’Engulu ne Gulosu ow’eky’Emmanga. 16 Bazzukulu b’Omukeeni,+ kitaawe wa muka Musa,+ ne bava mu kibuga eky’enkindu+ nga bali wamu n’abantu ba Yuda ne bagenda mu ddungu lya Yuda eriri ebukiikaddyo wa Aladi.+ Baagenda ne babeera eyo n’abantu baayo.+ 17 Yuda ne yeeyongerayo ne Simiyoni muganda we ne balumba Abakanani abaali babeera mu Zefasi era ne bakizikiriza.+ Ekibuga ne bakituuma Koluma.*+ 18 Oluvannyuma Yuda n’awamba Gaaza+ n’ekitundu ekyetooloddewo ne Asukulooni+ n’ekitundu ekyetooloddewo ne Ekulooni+ n’ekitundu ekyetooloddewo. 19 Yakuwa yali wamu ne Yuda, abantu ba Yuda ne batwala ekitundu eky’ensozi; naye tebaasobola kugoba bantu abaali babeera mu kiwonvu kubanga baalina amagaali ag’olutalo agaaliko ebyuma ebisala.*+ 20 Kalebu ne bamuwa Kebbulooni nga Musa bwe yali asuubizza,+ era n’agobamu abaana ba Anaki abasatu.+ 21 Ababenyamini tebaagoba Bayebusi abaali babeera mu Yerusaalemi; Abayebusi bakyabeera wamu n’Ababenyamini mu Yerusaalemi n’okutuusa leero.+ 22 N’ab’ennyumba ya Yusufu+ ne bagenda okulumba Beseri, era Yakuwa yali wamu nabo.+ 23 Ab’ennyumba ya Yusufu ne baketta Beseri (mu kusooka ekibuga ekyo kyayitibwanga Luuzi);+ 24 abakessi ne balaba omusajja ng’ava mu kibuga, ne bamugamba nti: “Tukusaba otulage ekkubo eriyingira mu kibuga, naffe tujja kukulaga ekisa.”* 25 Omusajja n’abalaga ekkubo eryali liyingira mu kibuga, ne batta abatuuze baamu n’ekitala, naye omusajja n’ab’ennyumba ye bonna ne babaleka.+ 26 Omusajja oyo n’agenda mu nsi y’Abakiiti n’azimba ekibuga n’akituuma Luuzi. Eryo lye linnya ly’ekibuga ekyo n’okutuusa leero. 27 Manase teyawamba Besuseyani n’obubuga obukyetoolodde ne Taanaki+ n’obubuga obukyetoolodde, n’abatuuze b’omu Doli n’obubuga obukyetoolodde n’ab’omu Ibuleyamu n’obubuga obukyetoolodde n’ab’omu Megiddo n’obubuga obukyetoolodde.+ Abakanani baalemera mu kitundu ekyo. 28 Abayisirayiri bwe beeyongera okuba ab’amaanyi, baakozesanga Abakanani emirimu egy’obuddu,+ era tebaabagoba kubamalamu.+ 29 Ne Efulayimu teyagoba Bakanani abaali babeera mu Gezeri. Abakanani beeyongera okubeera nabo mu Gezeri.+ 30 Zebbulooni teyagoba batuuze ba mu Kituloni n’abatuuze b’omu Nakaloli.+ Abakanani beeyongera okubeera nabo era ne bakozesebwanga emirimu egy’obuddu.+ 31 Aseri teyagoba batuuze ba mu Akko n’abatuuze b’omu Sidoni+ ne Alabu ne Akuzibu+ ne Keruba ne Afiki+ ne Lekobu.+ 32 Abaaseri ne batandika okubeera n’Abakanani abaali babeera mu nsi, kubanga tebaabagobaamu. 33 Nafutaali teyagoba batuuze ba mu Besu-semesi n’abatuuze b’omu Besu-wanasi,+ era beeyongera okubeera n’Abakanani abaali babeera mu nsi;+ abatuuze b’omu Besu-semesi n’ab’omu Besu-wanasi ne babakoleranga emirimu egy’obuddu. 34 Abaamoli baawaliriza Abadaani okubeera mu kitundu eky’ensozi, kubanga baabalemesa okukka mu kiwonvu.+ 35 Bwe batyo Abaamoli ne balemera ku Lusozi Keresi ne mu Ayalooni+ ne mu Saalubimu.+ Naye ab’ennyumba ya Yusufu bwe beeyongera okuba ab’amaanyi,* baabakozesanga emirimu egy’obuddu. 36 Ekitundu ky’Abaamoli kyali kiva awayambukirwa Akulabbimu,+ okuva e Seera n’okweyongerayo waggulu.\n^ Oba, “Ngabudde.”\n^ Obut., “mu mugabo gwange.”\n^ Era kiyinza okuvvuunulwa, “n’akuba mu ngalo ng’ali ku ndogoyi.”\n^ Oba, “mu Negebu.”\n^ Litegeeza, “Ebbenseni (Ebbakuli) z’Amazzi.”\n^ Litegeeza, “Okuzikiriza.”\n^ Obut., “tujja kukulaga okwagala okutajjulukuka.”\n^ Obut., “Naye omukono gw’ennyumba ya Yusufu bwe gwafuuka omuzito.”


Bukedde Online - Bamenye ofiisi z'ekkanisa e Kawempe\n'Emirimu gya KCCA gigenda kuddamu okutambula'\nLatif ne Rashida baabadde mu musomo gwa Ssenga ku Freedom City gye buvuddeko.\nPOLIISI y’e Kawempe etandise omuyiggo gw’abazigu abaamenye ofiisi y’ekkanisa ne babbamu ssente ezikunukkiriza mu bukadde 30 n’ebintu ebikalu. Bible Gospel Church eya pasita Edward Mwesigwa Baligonzaki ye yamenyeddwa mu kiro ekyakeesezza ku Mmande.\nKigambibwa nti olukwe lwalukiddwa Bruno Ngolobe, omukuumi mu kitongole kya Blue Water Security guards nga y’abadde akuuma ekifo kino. Ono olwamaze okutuukiriza misoni ye, yasuddewo emmundu ye ekika kya Mass nnamba FH60 733 n’adduka.\nEmmundu yasangiddwa mu kkanisa munda nga yabaddemu amasasi asatu agaliko nnamba: 12A2, FN68 ne FN68. Amawulire g’okumenya ekkanisa, gaasasaanyiziddwa abagoberezi abayambako pasita abaabadde bakedde okuddukanya emirimu gy’ekkanisa. Bagguddewo fayiro y’omusango ku nnamba SD:REF: 20/22/10/2018. Poliisi yaleese embwa ekonga olusu n’erawuna ekifo kyokka tewali kyazuuliddwa.\nOfiisi ezaamenyeddwa kuliko ey’ebyensimbi, eya pulojekiti z’ekkanisa ng’eno babbyeemu sseefu. Mu birala ebyatwaliddwa kw’abaddeko ne laaputopu, kaadi z’emmotoka n’ebimu ku byapa by’ettaka ly’ekkanisa. Yagambye nti ssente ezabbiddwa ze zimu ku nsimbi abagoberezi b’ekkanisa ze baasonze ku Ssande okwongera ku pulojekiti y’okuzimba ekkanisa yaabwe n’okuyamba abaana abatalina mwasirizi ekkanisa b’erabirira.\nOmu ku batuuze mu kitundu kino, yategeezezza nti abazigu baamenye ku ssaawa 9:00 mu kiro ekyakeesezza ku Mmande nga baawulidde enswagiro kyokka tebasobodde kufuluma.\nOMUKUUMI ABADDE YAAKALEETEBWA Richard Ochola avunaanyizibwa ku kugaba abakozi mu kitongole kya Blue Water Security Guard, Ngolobe mw’abadde akolera, yagambye nti kituufu Ngolobe yali mukozi waabwe emyezi musanvu egiyise kyokka yali yeewummuza ku mulimu.\nYazzeemu okukola nabo wiiki ewedde, era olw’okuba yali yagenda tebamulinaako buzibu bazzeemu ne bamuwa omulimu, era bamugambye okukuuma ku kkanisa w’abadde amaze ennaku ssatu.\nYagambye nti byonna ebikwata ku Ngolobe gwe basuubiriza okuba mu bitundu by’e Lira babirina okuli ebiwandiiko bye yasabirako omulimu, ndaga muntu nga bagenda kukwatagana n’ab’ekkanisa ne poliisi okulaba ng’akwatibwa. Ofiisi ezaamenyeddwa zisangibwa mu Nabukalu zooni wakati w’eddwaaliro ne poliisi y’e Kawempe\nSsaalongo takyali musajja!


Bukedde Online - Ettaka okubadde amaka ga Ben Kiwanuka litundibwa\nEngeri omusolo gwa ‘Mobile money’ gye gugenda...\nAbadde awamba omuyizi w'essomero bamukubye...\nETTAKA okubadde amaka ga Ben Kiwanuka agaasendeddwa, ba mane lenda balitadde ku bbiriyoni ssatu baggyemu ezaabwe.\nEmmotoka y’omugenzi Ben KIwanuka, Loodi meeya Lukwago gye yakwasizza abakuuma ebyafaayo.\nBbulooka w’amayumba n’ettaka, Stuart Nuwagaba eyasangiddwa mu kifo kino ku Lwokubiri yategeezezza nti, eyasenze ebintu byonna gwe yagaanyi okwogera amannya kyokka oluvannyuma n’azuuka nti ye Stephen Mutabingwa nga musuubuzi era akolagana n’abagula ettaka ayagala ssente era azirina agende balimuguze.\nNuwagaba yagambye nti, ssinga tebaabadde ba minisita okuli atwala ensonga z’omunda, Gen. Jeje Odongo n’atwala obulambuzi, Godfrey Kiwanda kugendawo n’amalaalo ga mukyala Kiwanuka ayitibwa Maxencia Zalwango gandibadde tegakyaliwo.\nOmutaka avuddeyo ku kyapa Wabula ba bbulooka baabadde bakyanoonya abaguzi ate n’evaayo Omutaka w’omu kitundu, Mathias Kasujja n’ategeeza nti ekyapa ky’ettaka eryo be bakirina era byonna bye boogera nti baalitutte bamaze budde.\nYategeezezza nti ekyapa ky’ettaka eryo kiri mu mannya ga Matayo Kayima eyafa mu 1908 n’asikirwa Rafael Kasule eyali sipiika wa Buganda era omusango guli ku poliisi ya Kampala mukadde ku fayiro SD: 19/26/04/2017.\nYagambye nti omuntu gwe bamanyi ku ttaka eryo ye Benedicto Kiwanuka kati ebyapa ba mane lenda bye balina n’okulowooza nti bayinza okutwala ekifo ekyo eky’ebyafaayo mu lukujjukujju beerimba.\nAte abaserikale okuva ku kitebe kya bambega e Kibuli abavunaanyizibwa ku nkaayana z’ettaka ku Lwokubiri era baatandise okunoonyereza ku ngeri ettaka eryo gye baalisenze era baasiibye bayigga mane lenda abannyonnyole bwe yakikoze.\nTUTUNUULIDDE GAVT. - DP\nAte aba DP baagambye nti batunuulidde Gavumenti okulaba bw’ekwatamu ensonga za Kiwanuka eyali katikkiro wa Uganda eyasooka era eyatandikirako enfuga ey’obwenkanya mu ggwanga.\nLoodi meeya Erias Lukwago yategeezezza nti akyalinze kulaba Gavumenti ky’ekola era singa esirika ba mane lenda ne bagenda mu maaso n’okukajjalira ku ttaka lino agenda kussaayo omusango mu kkooti afaafaagane nabo.\nYagambye nti, yasoose kutaasa mmotoka Mercedes Benz omugenzi Kiwanuka mwe yali atambulira n’ebiwandiiko bye era mmotoka yagikwasizza abakulembeze b’ekitongole ekikola ku bulambuzi, ekya Uganda Tourism Board ekyakiikiriddwa John Ssempebwa n’etwalibwa mu kifo ky’obulambuzi ekizimbiddwa e Mutundwe ku lusozi ekiyitibwa SSEMAGULU ROYAL MUSEUM ng’egenda kutereezebwa abantu bagirambule.\nLukwago yagambye nti, Ben Kiwanuka wa byafaayo nnyo era yeewuunya abantu nga ba mane lenda abakulembeza ssente mu buli kintu ne beerabira omutima gw’eggwanga n’abantu abaliko ebyafaayo eggwanga kweriyimiridde nga Ben Kiwanuka.\nYagambye nti, “kya nnaku Ben Kiwanuka taliiko wadde entaana kyokka amaka kwe babadde bamulabira nago ba mane lenda bagasenze.\nTwagala amaka ago gaddewo era nteekateeka okufaafaagana n’abantu abo singa Gavumenti tekola bintu mu bwangu,” Lukwgo bwe yagambye.\nPoliisi eyise mane lenda Eggulo omusika wa Kiwanuka ayitibwa Maurice Kagimu Kiwanuka teyalabiseeko kwogera ne bannamawulire kyokka omuduumizi wa poliisi y’e Kampalamukadde, Charles Nsaba yalagidde ba mane lenda bagende n’eyasenze ettaka ensonga zongerwe okunoonyerezebwako kubanga Gavumenti ebintu yabiyingiddemu butereevu.\nAbatuuze mu kitundu baanenyezza eyasenze ettaka eryo nti kye yakoze kibi nnyo kubanga yabadde asobola okutwala ebifo ebirala n’aleka ng’amaka tagakutteeko.\nBaasabye Gavumenti eyambe ezzeewo amaka gano\nOmugagga 'Kaki' yennyodde n'amubanja obuwumbi n'amuggyirayo emmundu


Bukedde Online - Mabirizi eyawawaabira Kabaka atabuse;Awadde kkooti ekiragiro ekikambwe!\nMabirizi eyawawaabira Kabaka atabuse;Awadde kkooti ekiragiro ekikambwe!\nBamalaaya babayodde n'abavubuka ne beeraliikirira\nLwanga Bwanika asabye abantu okuwa omusolo...\nMALE Mabirizi Kiwanuka eyawawaabira Kabaka ayongedde okukaluba, asabye kkooti eragire Bannamateeka abakiikirira Kabaka baleete ebbaluwa eriko omukono gwe ng’abawa obuyinza okumukiikirira.\nBabadde mu kkooti ekulu mu Kampala mu maaso g’Omulamuzi Alex Ajiji, Mabiriizi n’agamba nti Bannamateeka Christopher Bwanika, Isaac Mpanga, Charlotte Nalumansi ne Barnabaus Ndawula Kabaka bamukiikirira mu bukyamu.\nBano babadde baleese ebbaluwa ng’eriko omukono gwa minisita wa Kabaka David Mpanga nga Ssabawolereza wa Mmengo kyokka Mabiriizi mu kubaanukula n’ategeeza nti Mpanga taliiwo mu mateeka.\nMabiriizi yawawabira Kabaka ng’agamba nti ekitongole kya Buganda Land (Board BLB) kikola kikyamu okusolooza sente ku bantu nga babawandiisa ku ttaka kubanga Kabaka alikuuma nga muyima so si nga nannyini.\nMmengo yasaba kkooti eragire Mabiriizi asooke ateekeyo omusingao gwa Bukadde 500 omusango gulyoke gugende mu maaso naye Mabiriizi akiwakanya.\nEbisingawo biri mu Lupapula lwa Bukedde enkya, Ajiji awadde lwa December 8 2016 okuwa ensala oba Mabiriizi alina okussaayo obukadde 500 omusongo gusobole okugenda mu maaso.\nAzaala omuwala eyattiddwa ne Kirumira atabuse omutwe: 'Ndabye n'omwana wange'


Ssaayo Omwoyo ku Bintu Ebyawandiikibwa | Ogw’Okusoma\n“Ebintu bino . . . byawandiikibwa okutulabula ffe abatuukiddwako enkomerero y’enteekateeka eno ey’ebintu.”—1 KOL. 10:11.\nENNYIMBA: 11, 61\nBIKI BY’OYINZA OKUYIGIRA KU NSOBI ZA BAKABAKA BANO WAMMANGA?\nAsa ne Yekosafaati\n1, 2. Lwaki tugenda kwekenneenya ebikwata ku bakabaka ba Yuda abana?\nWATYA singa olaba omuntu ng’atambula n’aseerera n’agwa. Kiki kye wandikoze? Kya lwatu nti wandibadde mwegendereza ng’oyita w’abadde atambulira. Mu ngeri y’emu, bwe tumanya ensobi abalala ze baakola, kisobola okutuyamba okwewala okukola ensobi ze zimu. N’olwekyo, tulina bye tusobola okuyigira ku nsobi abalala ze baakola, nga mw’otwalidde n’abo aboogerwako mu Bayibuli.\n2 Bakabaka ba Yuda be twalaba mu kitundu ekyayita baaweereza Yakuwa n’omutima gwabwe gwonna. Wadde kyali kityo, balina ensobi ez’amaanyi ze baakola. Kiki kye tuyigira ku nsobi ze baakola, era tuyinza tutya okwewala okukola ensozi ng’ezo? Okufumiitiriza ku ebyo Bayibuli by’eboogerako, kisobola okutuyamba okuganyulwa mu bintu ebyawandiikibwa edda okutuyigiriza.—Soma Abaruumi 15:4.\nOKWESIGAMA KU MAGEZI G’ABANTU KIVAAMU EMITAWAANA\n3-5. (a) Wadde nga Asa yaweereza Yakuwa n’omutima gwe gwonna, nsobi ki gye yakola? (b) Baasa bwe yalumba Yuda, kiki ekiyinza okuba nga kye kyaleetera Asa okwesiga abantu?\n3 Ka tusooke tulabe ebikwata ku Asa. Eggye ly’Abeesiyopiya eddene bwe lyalumba Yuda, Asa yeesiga Yakuwa. Kyokka teyeesiga Yakuwa, Baasa kabaka wa Isirayiri bwe yatandika okuzimba Laama, ekibuga ekyali ku nsalo y’obwakabaka bwa Yuda ne Isirayiri. (2 Byom. 16:1-3) Ku mulundi ogwo, Asa yeesigama ku magezi ge n’awa Beni-kadadi kabaka wa Busuuli ssente alumbe Baasa. Ekyo Asa kye yakola kyamuyamba? Bayibuli egamba nti: “Baasa olwakiwulira n’alekera awo okuzimba Laama, n’ayimiriza omulimu.” (2 Byom. 16:5) Mu ndaba ey’obuntu, amagezi ga Asa gaalabika ng’agaali gakoze.\n4 Naye ekyo Asa kye yakola Yakuwa yakitwala atya? Yakuwa yatuma Kanani okunenya Asa olw’obuteesiga Yakuwa. (Soma 2 Ebyomumirembe 16:7-9.) Kanani yagamba Asa nti: “Okuva kati ojja kubeeranga n’entalo.” Wadde nga Baasa yalekera awo okuzimba Laama, okuva olwo Asa n’abantu be baabeeranga n’entalo.\n5 Nga bwe twalaba mu kitundu ekyayita, Katonda yakebera omutima gwa Asa n’akiraba nti Asa yali amuweereza n’omutima gwe gwonna. (1 Bassek. 15:14) Asa yali asiimibwa mu maaso ga Katonda. Wadde kyali kityo, Asa yalina okwolekagana n’ebyava mu kusalawo kwe okubi. Baasa bwe yatandika okuzimba Laama, lwaki Asa yasalawo okwesigama ku magezi ge n’okwesiga abantu abalala, mu kifo ky’okwesiga Yakuwa? Kyandiba nti yalowooza nti okukozesa obukodyo bw’ekijaasi kyandimusobozesezza okuwangula Baasa? Oba kyandiba nti waliwo abalala abaamuwa amagezi ago amabi?\n6. Kiki kye tuyigira ku nsobi Asa gye yakola? Waayo ekyokulabirako.\n6 Kiki kye tuyigira ku Asa? Bwe tufuna ebizibu eby’amaanyi ennyo, kiyinza okutwanguyira okukiraba nti twetaaga obuyambi bwa Yakuwa. Naye watya singa tufuna ebizibu ebirala ebitali bya maanyi nnyo? Tusalawo okwesigama ku magezi g’abantu okusobola okubigonjoola? Oba kyandiba nti tunoonya obulagirizi okuva mu Bayibuli era ne tufuba okubukolerako, mu ngeri eyo ne tulaga nti twesiga Yakuwa? Ng’ekyokulabirako, ab’eŋŋanda zo bayinza okuba nga tebaagala ogende mu nkuŋŋaana ennene oba entono, era nga bakola kyonna ekisoboka okukulemesa okugenda. Mu mbeera eyo, osaanidde okusaba Yakuwa akuyambe okumanya eky’okukola. Oba watya singa ofiirwa omulimu gwo era nga kikuzibuwalidde okufuna omulala? Singa wabaawo omuntu gw’osuubira okukuwa omulimu, wandimutegeezezza nti olina okugendanga mu nkuŋŋaana ezibaawo wakati mu wiiki? Ka tube nga twolekagana na mbeera ki, ffenna tusaanidde okukolera ku bigambo bino omuwandiisi wa Zabbuli bye yayogera: “Amakubo go gakwasenga Yakuwa; mwesigenga, era naye ajja kukuyamba.”—Zab. 37:5.\nKIKI EKIYINZA OKUTUTUUKAKO SINGA TULONDA EMIKWANO EMIBI?\n7, 8. Nsobi ki Yekosafaati ze yakola, era biki ebyavaamu? (Laba ekifaananyi ku lupapula 23.)\n7 Kati ate ka tulowooze ku Yekosafaati mutabani wa Asa. Yekosafaati yayoleka engeri ennungi ezitali zimu. Yeesiganga Yakuwa era yakola ebintu ebirungi bingi. Wadde kyali kityo, ebiseera ebimu Yekosafaati yasalangawo mu ngeri eteri ya magezi. Ng’ekyokulabirako, yakola enteekateeka mutabani we n’awasa muwala wa Kabaka Akabu eyali omubi. Ate era Yekosafaati yeegatta ku Akabu okulwanyisa Abasuuli, wadde nga nnabbi Mikaaya yali abalaze nti olutalo olwo terwandivuddemu kalungi. Mu lutalo olwo, Yekosafaati yabulako katono okuttibwa. Oluvannyuma yaddayo e Yerusaalemi. (2 Byom. 18:1-32) Nnabbi Yeeku yamubuuza nti: “Ababi b’osaanidde okuyamba, era abo abakyawa Yakuwa b’osaanidde okwagala?”—Soma 2 Ebyomumirembe 19:1-3.\n8 Yekosafaati yayigira ku nsobi ye eyo? Wadde nga yeeyongera okuweereza Yakuwa n’obunyiikivu, kirabika teyayigira ku nsobi eyo era teyassaayo mwoyo ku kulabula Yeeku kwe yamuwa. Yekosafaati yaddamu okukola omukwano n’omulabe wa Yakuwa omulala, ng’ono ye yali Kabaka Akaziya mutabani wa Akabu. Yekosafaati ne Akaziya baazimba ebyombo naye oluvannyuma ne bimenyekamenyeka, ekigendererwa kyabwe ne kitatuukirira.—2 Byom. 20:35-37.\n9. Biki ebiyinza okuvaamu singa tulonda emikwano emibi?\n9 Ebyo bye tusoma ku Yekosafaati bisaanidde okutukubiriza okwekebera. Mu ngeri ki? Okutwalira awamu Yekosafaati yali kabaka mulungi. Yakola ebirungi mu maaso ga Yakuwa era yamunoonya “n’omutima gwe gwonna.” (2 Byom. 22:9) Wadde kyali kityo, yafuna emikwano emibi era ekyo kyamuviiramu ebizibu bingi. Bayibuli egamba nti: “Omuntu atambula n’ab’amagezi naye ajja kuba wa magezi, naye oyo akolagana n’abasirusiru ajja kugwa mu mitawaana.” (Nge. 13:20) Wadde nga twagala okuyamba abalala okumanya ebikwata ku Yakuwa, tusaanidde okukijjukira nti kya kabi okukola omukwano ogw’okulusegere n’abantu abatasinza Yakuwa.\n10. (a) Kiki Omukristaayo ayagala okuwasa oba okufumbirwa ky’ayinza okuyigira ku Yekosafaati? (b) Kiki kye tusaanidde okujjukira singa tuba tupikirizibwa okufuna emikwano emibi?\n10 Kiki kye tuyigira ku Yekosafaati? Omukristaayo ayinza okutandika okwegwanyiza omuntu atali muweereza wa Yakuwa, ng’agamba nti si kyangu kufuna wa kuwasa oba wa kufumbira mu kibiina Ekikristaayo. Oba ab’eŋŋanda z’Omukristaayo abatasinza Yakuwa bayinza okuba nga bamupikiriza okuwasa oba okufumbirwa nga bamugamba nti akuliridde. Kyo kituufu nti Yakuwa yatutonda nga twagala okwagalibwa era nga tusobola okulaga abalala okwagala. Naye watya singa Omukristaayo abulwa omuntu ow’okuwasa oba ow’okufumbirwa mu kibiina? Kiki ky’asaanidde okukola? Okufumiitiriza ku ekyo ekyatuuka ku Yekosafaati kisobola okumuyamba. Yekosafaati yateranga okunoonya obulagirizi bwa Yakuwa. (2 Byom. 18:4-6) Naye Yekosafaati bwe yakola omukwano ku Akabu, omusajja eyali tayagala Yakuwa, yabuusa amaaso okulabula okwava eri Yakuwa. Yekosafaati yandibadde akijjukira nti “amaaso ga Yakuwa gatambulatambula mu nsi yonna okulaga amaanyi ge ku lw’abo abalina omutima ogutuukiridde gy’ali.” (2 Byom. 16:9) Yakuwa ategeera bulungi embeera yaffe era atwagala. Bwe kiba nti oyagala okuwasa oba okufumbirwa, okikkiriza nti Yakuwa amanyi bulungi ekyo kye weetaaga era nti ajja kukuyamba okukifuna mu kiseera ekituufu era mu ngeri entuufu!\nWeewale okukola omukwano ogw’oku lusegere n’abantu abatasinza Yakuwa (Laba akatundu 10)\nWEEKUUME OLEME OKUFUNA AMALALA\n11, 12. (a) Keezeekiya yalaga atya ekyo ekyali mu mutima gwe? (b) Lwaki Katonda yasonyiwa Keezeekiya?\n11 Kiki kye tuyigira ku ebyo ebyatuuka ku Keezeekiya? Yakuwa, Oyo akebera emitima, yayoleka ekyo ekyali mu mutima gwa Keezeekiya. (Soma 2 Ebyomumirembe 32:31.) Keezeekiya bwe yalwala ennyo, Katonda yamuwa akabonero akaali kalaga nti yali ajja kuwona. Akabonero ako kyali kisiikirize ekyadda emabega. Kirabika oluvannyuma abaami b’e Babulooni baasindika ababaka eri Keezeekiya nga baagala okumanya ebikwata ku kabonero ako. (2 Bassek. 20:8-13; 2 Byom. 32:24) Yakuwa teyabuulira Keezeekiya ngeri ya kuyisaamu babaka abo. Bayibuli egamba nti “yamuleka” alabe kye yandikoze. Keezeekiya yalaga ababaka abo “ennyumba ye yonna omwali eby’obugagga.” Ekikolwa ekyo ekitaali kya magezi, kyayoleka “byonna ebyali mu mutima” gwa Keezeekiya.\n12 Bayibuli tetubuulira kyaviirako Keezeekiya kufuna malala. Kyandiba nti kyava ku kuba nti yali awangudde Abaasuli, oba kyandiba nti kyava ku kuba nti Katonda yali amuwonyezza mu ngeri ey’ekyamagero? Oba kyandiba nti kyava ku bugagga obungi n’ekitiibwa bye yalina? Ka kibe ki ekyamuleetera okufuna amalala, Keezeekiya “teyalaga nti yali asiimye ebirungi byonna ebyamukolerwa.” Ng’ekyo kyali kibi nnyo! Wadde nga yasaba Yakuwa n’amugamba nti yali amuweerezza n’omutima gwe gwonna, waliwo ekiseera Keezeekiya lwe yakola ebitasanyusa Yakuwa. Kyokka oluvannyuma “Keezeekiya yatoowaza omutima gwe,” era Katonda n’amusonyiwa.—2 Byom. 32:25-27; Zab. 138:6.\n13, 14. (a) Ddi Yakuwa lw’ayinza okutuleka okulaba ekyo ekiri mu mutima gwaffe? (b) Kiki kye tusaanidde okukola abalala bwe batutendereza olw’ebyo bye tuba tukoze?\n13 Tuganyulwa tutya bwe tusoma era ne tufumiitiriza ku ebyo ebikwata ku Keezeekiya? Kijjukire nti Keezeekiya yayoleka amalala oluvannyuma lwa Yakuwa okumuyamba okuwangula Sennakeribu n’okumuwonya obulwadde obwali obw’amaanyi. Naffe bwe tubaako ekintu ekirungi kye tukoze, kyandiba nti Yakuwa atuleka okulaba ekyo ekiri mu mitima gyaffe? Ng’ekyokulabirako, ow’oluganda ayinza okuba ng’afubye okutegeka obulungi emboozi era n’agiwa mu ngeri ennungi. Bangi bayinza okumutendereza olw’emboozi eyo gy’aba awadde. Ow’oluganda oyo aneeyisa atya?\n14 Singa abalala batutendereza olw’ebirungi bye tuba tukoze, tusaanidde okukolera ku bigambo bya Yesu bino: “Bwe muba nga mukoze ebintu byonna ebiba bibalagiddwa, mugambe nti, ‘Tuli baddu abatalina mugaso. Kye tukoze kye tubadde tuteekeddwa okukola.’” (Luk. 17:10) Tusaanidde okukijjukira nti Keezeekiya bwe yafuna amalala, “teyalaga nti yali asiimye ebirungi byonna ebyamukolerwa.” Bwe tufumiitiriza ku bintu ebingi Katonda by’atukoledde kijja kutuyamba obutafuna malala. Tujja kubuulira abalala ebimukwatako n’ebirungi by’atukoledde. Yakuwa y’atuwa omwoyo omutukuvu n’Ekigambo kye ebitusobozesa okukola ebintu ebirungi.\nWEEGENDEREZE NG’OLIKO KY’OSALAWO\n15, 16. Kiki ekyaviirako Yosiya okuttibwa?\n15 Kati ate kiki kye tuyigira ku ebyo bye tusoma ku Kabaka Yosiya eyali omulungi? Lowooza ku ekyo ekyamuviirako okufa. (Soma 2 Ebyomumirembe 35:20-22.) Yosiya yalumba Kabaka Neeko owa Misiri wadde nga kabaka oyo yali agambye Yosiya nti yali tazze kulwanyisa ye. Bayibuli egamba nti ebigambo bya Neeko byali bivudde “mu kamwa ka Katonda.” Kati olwo lwaki Yosiya yamulumba? Ekyo Bayibuli tekitubuulira.\n16 Yosiya yanditegedde atya obanga ebigambo bya Neeko byali bivudde eri Yakuwa? Yali asobola okubuuza nnabbi Yeremiya amubuulire. (2 Byom. 35:23, 25) Naye Bayibuli teraga nti ekyo yakikola. Neeko yali tazze kulwanyisa Yerusaalemi, wabula yali agenda Kalukemisi ‘kulwanyisa ggwanga ddala.’ Ate era erinnya lya Katonda lyali terizingirwamu kubanga Neeko yali tasoomooza Yakuwa wadde abantu be. N’olwekyo, tekyali kya magezi Yosiya okulumba Neeko. Ekyo kituyigiriza ki? Bwe twolekagana n’ekizibu, tusaanidde okufuba okumanya ekyo Yakuwa ky’ayagala tukole mu mbeera eyo.\n17. Bwe twolekagana n’embeera enzibu, kiki ekiyinza okutuyamba obutakola nsobi ng’eyo Yosiya gye yakola?\n17 Singa twolekagana n’embeera enzibu, tusaanidde okufumiitiriza ku misingi gya Bayibuli era ne tugikolerako nga tetugudde lubege. Oluusi kiyinza okutwetaagisa okwebuuza ku bakadde mu kibiina. Tuyinza n’okuba nga tulowoozezza ku ebyo bye tumanyi ku mbeera gye twolekagana nayo era tuyinza n’okuba nga tuginoonyerezzaako mu bitabo byaffe. Naye wayinza okubaawo emisingi gya Bayibuli emirala abakadde gye basobola okutuyamba okufumiitirizaako. Ng’ekyokulabirako, lowooza ku mwannyinaffe akimanyi nti alina okubuulira amawulire amalungi. (Bik. 4:20) Kyokka lumu bw’aba ateekateeka okugenda okubuulira, omwami we atali mukkiriza amugamba nti asigale awaka. Amugamba nti baludde nga tebafuna kadde ka kubeerako wamu, era nti ku olwo yandyagadde asigaleko awaka babeereko wamu. Mwannyinaffe oyo ayinza okufumiitiriza ku byawandiikibwa ebitali bimu gamba ng’ebyo ebitukubiriza okugondera Katonda n’ebyo ebitukubiriza okubuulira. (Mat. 28:19, 20; Bik. 5:29) Naye era aba lina okulowooza ku byawandiikibwa ebigamba abakyala okugondera abaami baabwe, n’ebyo ebitukubiriza obutaba bakakanyavu. (Bef. 5:22-24; Baf. 4:5) Omwami we amugaanidde ddala okuddamu okubuulira, oba amugamba okusigala awaka ku olwo lwokka? Twetaaga obutagwa lubege nga tufuba okukola Katonda by’ayagala.\nWEEREZA YAKUWA N’OMUTIMA GWO GWONNA OFUNE ESSANYU\n18. Okufumiitiriza ku ebyo ebyogerwa ku bakabaka abana aboogeddwako mu kitundu kino kikuganyula kitya?\n18 Olw’okuba tetutuukiridde naffe tuyinza okwesanga nga tukoze ezimu ku nsobi ng’ezo bakabaka abo abana ze baakola. Tuyinza okwesanga nga (1) twesigamye ku magezi g’abantu, (2) nga tufunye emikwano emibi, (3) nga tufunye amalala, oba (4) nga tusazzeewo nga tetusoose kumanya ekyo Yakuwa ky’ayagala. Nga kituzzaamu amaanyi okukimanya nti Yakuwa atunoonyaamu ebirungi nga bwe yabinoonya mu bakabaka abo abana! Yakuwa era alaba engeri gye tumwagalamu n’engeri gye tufuba okumuweereza. Atuwadde ebyokulabirako mu Bayibuli bituyambe okwewala okukola ensobi ez’amaanyi. N’olwekyo ka tufumiitirizenga ku byokulabirako ebyo kubanga Yakuwa yabituwa okutulabula!


Bukedde Online - Muwala wa Maama Fiina alina ggaamu mu ngalo?\nMuwala wa Maama Fiina alina ggaamu mu ngalo?\nEmmwaanyi nazitadde mu yinsuwa okwerinda...\nEkinyonyi kikubye muzeeyi bbusu...\nFIINA muwala wa Maama Fiina aludde ng’atambula naye nga n’oluusi yamukwatira ensawo omubeera omusimbi gw’agabira abantu. Era bangi balina endowooza nti naye omutima guno gwamuyingira nga n’abamu balowooza nti bwe bamusanga mu kivvulu nga bakubira ab’eka okuyiwa amazzi g’akawunga.\nOwoolugambo waffe atugambye nti kazannyirizi eyeeyita Ssenga Ssebanga yamusanze mu kivvulu ekimu ku Georgina Gardens e Lubya kyokka byamusaliddeyo. Olwatuuse ku siteegi n’atandika okumuwaana ng’alowooza anaavaayo gyali. Yakanze kweyogeza nga tamunyega okutuusa lwe yeesitudde n’agenda waali.\nFiina yeekuttekutte n’aggyayo 5,000/- ze yamusimbye. Kyokka waliwo abaamuwolerezza nga bagamba nti maama we okuba omugagga tekitegeeza nti naye alina ssente z’okugabira buli muntu amusala mu maaso ate n’ekirala muwala muto akyezimba


“Nfunye Ebibala, era Ekyo Kireetedde Yakuwa Ettendo”\nBISOME MU Afrikaans Albanian Amharic Angolan Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Hausa Hebrew Hiligaynon Hindi Hungarian Ibanag Icelandic Igbo Iloko Indonesian Isoko Italian Japanese Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lamba Latvian Lhukonzo Lithuanian Lucholi Luganda Lunda Lunyankore Luo Luswayiri Luvale Luwalabu Macedonian Malagasy Malay Malayalam Mambwe-Lungu Marathi Maya Mbunda Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Pangasinan Papiamento (Curaçao) Persian Pidgin (Cameroon) Polish Portuguese Punjabi Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nJohannes Rauthe ng’ali wamu n’abalala nga bagenda okubuulira, oboolyawo mu myaka gya 1920\nNG’EYOGERA ku ssematalo eyasooka, Watch Tower eya Ssebutemba 1, 1915 yagamba nti: “Entalo zonna ezaaliwo mu biseera eby’emabega ntono nnyo bw’ozigeraageranya ku lutalo olugenda mu maaso mu Bulaaya.” Olutalo olwo lwazingiramu ensi nga 30. Ng’eyogera ku lutalo olwali lugenda mu maaso, Watch Tower eyo yagamba nti: “Omulimu [gw’Obwakabaka] gukoseddwa nnyo, naddala mu Bugirimaani ne mu Bufalansa.”\nMu kiseera kya ssematalo oyo, Abayizi ba Bayibuli baali tebategeera bulungi nsonga ekwata ku butabaako ludda lwe bawagira mu by’obufuzi ne mu bukuubagano bw’ensi. Wadde kyali kityo, baali bamalirivu okubuulira amawulire amalungi. Olw’okuba yali ayagala nnyo okubuulira, Ow’oluganda Wilhelm Hildebrandt yalagiriza tulakiti ezaali ziyitibwa The Bible Students Monthly ez’Olufalansa. Wilhelm yali tagenze mu Bufalansa nga Kolopoota (omubuulizi ow’ekiseera kyonna), wabula yali agenzeeyo ng’omu ku basirikale Abagirimaani. Wadde nga Wilhelm yali asuubirwa okuba omulabe wa Bufalansa, yagabira Abafalansa abaamuyitangako tulakiti eyo eyalimu obubaka obw’emirembe, era ekyo kyabeewuunyisa nnyo.\nAmabaluwa agatali gamu agaafulumira mu Watch Tower gaalaga nti waaliwo n’Abayizi ba Bayibuli abalala bangi Abagirimaani abaali babuulira amawulire amalungi nga bali mu magye. Ng’ekyokulabirako, Ow’oluganda Lemke, eyali mu ggye ery’oku nnyanja, yagamba nti bataano ku basirikale be yali akola nabo baali baagala okuyiga Bayibuli. Yagamba nti: “Ne ku mmeeri eno, nfunye ebibala, era ekyo kireetedde Yakuwa ettendo.”\nGeorg Kayser yagenda mu lutalo nga munnamagye naye n’akomawo eka nga muweereza wa Katonda ow’amazima. Ekyo kyasoboka kitya? Bwe yali mu magye, yafuna akatabo akaakubibwa Abayizi ba Bayibuli, n’akkiriza amazima, era n’alekera awo okulwana. Mu magye yatandika okukola emirimu egyali giteetaagisa kukwata mmundu. Olutalo bwe lwaggwa, yaweereza nga payoniya okumala emyaka mingi.\nWadde ng’Abayizi ba Bayibuli baali tebannategeera mu bujjuvu ensonga ekwata ku butabaako ludda lwe bawagira mu by’obufuzi ne mu bukuubagano bw’ensi, enneeyisa yaabwe yali ya njawulo nnyo ku y’abantu abalala. Wadde nga bannabyabufuzi n’abakulembeze b’amadiini baali bawagira olutalo olwo, Abayizi ba Bayibuli bo baanywerera ku ‘Mukulu ow’Emirembe.’ (Is. 9:6) Wadde ng’Abayizi ba Bayibuli abamu tebeewaalira ddala kubaako ludda lwe bawagira mu by’obufuzi, baalina endowooza ng’ey’Ow’oluganda Konrad Mörtter eyagamba nti: “Okusinziira ku Kigambo kya Katonda, nkiraba nti kikyamu Omukristaayo okutta.”—Kuv. 20:13. *\nHans Hölterhoff yakozesa ekigaali kye okulanga magazini eyitibwa The Golden Age\nOkusinziira ku mateeka ga Bugirimaani, buli muntu yenna eyayingizibwanga mu magye yalinanga okukwata emmundu, era Abayizi ba Bayibuli abasukka mu 20 mu Bugirimaani baagaana okuyingira mu magye. Abamu ku bo baatwalibwa ng’abalwadde b’obwongo. Ng’ekyokulabirako, Gustav Kujath, yatwalibwa mu ddwaliro ly’abalwadde b’obwongo era ne batandika okumupakira eddagala. Hans Hölterhoff, naye eyagaana okuyingira amagye, baamusiba mu kkomera, era bwe yali eyo yagaana okukola omulimu gwonna ogulina akakwate n’amagye. Abasirikale baamusiba ekikooti ne bamumyumyula n’atuuka n’okusannyalala. Ekyo bwe kyalema okumuleetera okwekkiriranya, abasirikale baatiisatiisa okumutta. Wadde kyali kityo, Hans yasigala nga mwesigwa eri Yakuwa mu kiseera kyonna eky’olutalo.\nAb’oluganda abamu abaayingizibwa mu magye baagaana okukwata emmundu era ne basaba baweebwe emirimu egitazingiramu kukwata mmundu. * Omu ku bo yali ayitibwa Johannes Rauthe, eyasindikibwa okukola ku luguudo lw’eggaali y’omukka. Konrad Mörtter yasindikibwa okuyambako ku basawo, ate ye Reinhold Weber yakola gwa kujjanjaba bantu. August Krafzig yasanyuka nnyo olw’okuba nti omulimu gwe yali akola gwali tegumwetaagisa kugenda mu ddwaniro. Abayizi ba Bayibuli abo n’abalala bangi baali bamalirivu okuweereza Yakuwa, wadde ng’ebyo bye baali bamanyi byali bitono.\nEngeri Abayizi ba Bayibuli gye beeyisaamu ng’olutalo lugenda mu maaso, yaleetera gavumenti okutandika okubeekengera. Mu myaka egyaddirira oluvannyuma lw’olutalo, Abayizi ba Bayibuli bangi baatwalibwa mu kkooti nga bateekeddwaako emisango egitali gimu olw’omulimu gwabwe ogw’okubuulira. Okusobola okubayamba, ofiisi y’ettabi ey’omu Bugirimaani eyali mu Magdeburg yassaawo ekitongole ekikola ku by’Amateeka.\nEkiseera bwe kyagenda kiyitawo, Abajulirwa ba Yakuwa beeyongera okutegeera engeri gye balina okweyisaamu ku bikwata ku butabaako ludda lwe bawagira mu by’obufuzi n’obukuubagano bw’ensi. Ssematalo ow’okubiri bwe yabalukawo, baagaanira ddala okuyingira amagye. N’ekyavaamu, baatandika okutwalibwa ng’abalabe ba gavumenti ya Bugirimaani era baayigganyizibwa nnyo. Ebisingako awo tujja kubiraba mu kitundu ekirala ekirina omutwe “Etterekero Lyaffe” ekijja mu maaso eyo.—Okuva mu tterekero lyaffe mu Masekkati ga Bulaaya.\n^ lup. 7 Laba ebikwata ku Bayizi ba Bayibuli abaali mu Bungereza mu Ssematalo I, mu kitundu ekirina omutwe “Etterekero Lyaffe—Baasigala nga Banywevu ‘mu Kiseera eky’Okugezesebwa’” mu Omunaala gw’Omukuumi ogwa Maayi 15, 2013.\n^ lup. 9 Amagezi ago gaaweebwa mu muzingo ogw’omukaaga okw’ekitabo ekiyitibwa Millennial Dawn (1904) ne mu magazini ya Zion’s Watch Tower ey’Olugirimaani eya Agusito 1906. Watch Tower eya Ssebutemba 1915 yafulumiramu ekitundu ekyayongera okutangaaza ku nsonga eyo, nga kigamba nti Abayizi ba Bayibuli tebalina kuyingira mu magye. Naye ekitundu ekyo tekyafulumira mu Zion’s Watch Tower ey’Olugirimaani.


Bukedde Online - Lwaki basereebu b'omu Amerika Kardashian ne Kanye basazeewo okwawukana\nLwaki basereebu b'omu Amerika Kardashian ne Kanye basazeewo okwawukana\nKim ne Kanye\nBASEREEBU b'omu Amerika abeerinnya ne ssente ezitootoogana ng'obukolwa, mwanamuwala Kim Kardashian owa ffiga eyiisa abasajja endusu nga mwolesi wa misono, ne bba Kanye West ng'ono muyimbi ababadde bamaze emyaka omusanvu mu mukwano ogw'ekimmemmete, batabuse.\nKim 40, ng'amannya ge amajjuvu ye Kimberly Noel Kardashian agenze mu kkooti e Los Angeles mu ssaza ly'e Califonia n'agisaba bagattululwe ne bba Kanye Omari West 43, nga muyimbi era polodusa bwe bamaze mu bufumbo emyaka musanvu mwe bazaalidde abaana bana.\nKardashian eyayatiikirira ennyo olw'ebifaananyi bye ebyafuluma nga yeeyambudde ali bute ne bitambula ensi yonna ku mikutu gya yintaneti ne mu butabo bw'abakulu\nn'omukutu gwa ttivvi ogwa E! ne gutuuka okumusaba okumukolamu entambi ku ngeri gye batambuzaamu obulamu ne ffamire ye, yagambye nti, bba Kanye West aliko\nakazoole ku mutwe.\nKardashian ng'oggyeeko okwolesa emisono, azannya ne ffirimu era mu mu kiseera kino\ny'ali wakati wa ffirimu eraga engeri gy'atambuzaamu obulamu bwe ne ffamire ye buli lunaku nga buli kye bakola kikwatibwa ku kkamera ne kiragibwa ku ttivvi ensi yonna n'ekiraba ng'eyitibwa ‘Keeping Up with the Kardashians'.\nKanye West, yayatiikiriira nnyo mu Amerika n'ensi yonna n'awangula n'engule ezimu ku zisinga amaanyi mu kuyimba.\nY'omu ku bayimbi abaddugavu abayimba nga balya ebigambo kiyite ‘rapping' era y'omu ku basinga ettuttumu mu Amerika.\nMu kalulu k'Obwapulezidenti mu Amerika akaawanguddwa Joe Biden, y'omu ku baavuganyizza era yafunye obululu 66,000 mu masaza 12 agakola Amerika.\nKIM NE KANYE LWE BAALI MU UGANDA\nKardashian ne Kanye gwe gumu ku migogo gy'abasereebu abaagalana ababadde basinga okwegombesa abantu, abawagizi baabwe mu Amerika ne mu nsi yonna\nolw'engeri gye babadde beeraga amapenzi n'okulumya abateesi abatabaagaliza.\nMu October 2018, Bannayuganda baafuna omukisa okulaba ku baagalana bano bwe baakyalako mu ggwanga mu kaweefube w'okutumbula eby'obulambuzi ne bakyalako ne mu maka g'Obwapulezidenti e Ntebe, ne mu makuumiro g'ebisolo ag'enjawulo.\nMinisita w'eby'obulambuzi, Godfrey Kiwanda Ssuubi, yategeeza nti, baali bazze okusobola okusikiriza abawagizi baabwe mu nsi yonna okujja mu Uganda okulambula.\nKardashian yagambye nti, ekyamuleetedde akusaba kkooti ebaawukanye ne bba, bwe bulwadde bwa ‘Bipolar disorder' bba bwe yafuna era yakizudde nga takyasobola kubeera naye.\nKino kika kya bulwadde bwa mutwe obukwata omuntu n'akyusa embeera ze. Olumu abeera munakuwavu ng'omubiri munafu nga ne by'akola tabyeyagaliramu, ate olumu n'aba musanyufu nnyo kyokka ng'ate asobola okuba omusanyufu mu butikitiki n'anyiiga nga bw'aba anyiize asobola okukola ekintu kyonna eky'obulabe.\nBaafumbiriganwa mu 2014.\nKitalo! Mukyala wa Tamale and Sons afudde Corona


Aba Hill Water beesomye okwetikka akatale n’omutindo gw’amazzi mu Ggwanga – Watchdog Uganda\nABAKULIRA kkampuni ekola amazzi ag’okunywa agamanyiddwanga Hill Water bamaliridde okwongera okutumbula omutindo gw’amazzi aganywebwa abantu mu ggwanga.\nBano abaatandika omwaka oguwedde mu kiseera kino bebamu ku basinga okw’ogerwako olw’engeri gye baakolamu eccupa mwe baateeka amazzi gaabwe saako ne ddekende eligalimu, ekivuddeko buli muntu okugeyunira ku mikolo, ma wooteri saako n’abagula akamu akamu ku maduuka okwetoloola eggwanga lyonna.\nShatra Saadah Ndabani akulira ezirukanya y’emirimu mu kkampuni ya Hill Water yategezezza The Watchdog Uganda abaamusanze ku kitebe kyabwe ekisangibwa Lubaga Road ku kizimbe kya Access Building nti, bulijjo bakola ekyetagisa okulaba nga balongoosa bulungi amazzi gaabwe nga teganatekebwa mu maccupa okugatwala mu katale, okusobozesa abantu okuganywa nga temuli kakyafu konna.\nAgamba nti balina abakugu abasooka okwekebejja omutindo gwago nga teganafulumizibwa okusobola okugatuusa mu katale nga buli aganywako akkiriza nti ddala mawoomu.\n“Nga ojjeeko eccupa yaffe entono egula 1000 ate kati tulina ennene gye twatuumye “Jumbo” nga eno egenda kukozesebwa nnyo abalina emikolo, abamawooteri amanene saako ne mu zi office kubanga gakozesebwa abantu bangi” Ndabani bwe yategezezza.\n[/media-credit] Eccupa ya JUMBO eyatongozebwa Hill Water gye buvuddeko ekozesebwa mu maka, Offiisi ne ku mikolo\nOmutandisi wa kkampuni ya Hill Water Hajji Harunah Ssemakula yategezezza nti emu ku nsonga eyamutandisa omulimu guno kwe kufunira abavubuka emirimu naddala mu kiseera kino nga n’abasomyeko bakyatudde waka tebalina kye bakola.\n“Ffe mukama baawadde obusobozi okutandika amakampuni nga Hill Water tulina okuyambako ku mukadde waffe omukulembeze we Ggwanga ku mulimu gw’aliko mu kiseera kino ogw’okutandikawo emirimu egiyamba abavubuka engeri gye bali nti bangi nnyo abatalina byakukola” Ssemakula bwe yategezezza.\nYouth urged to save to overcome poverty\n25th June 2018 at 12:17\n3rd March 2018 at 10:45


Bukedde Online - Biki ebireese obwavu obuleetedde abantu okweyaguza oluggyo!\nEkibala okirya ddi\nAb'e Njeru balumiriza ssentebe okukolagana...\nOmwaka 2019 bwe gunaatambulira mu kukaaba obwavu kwe gutandise nakwo, ebyenfuna bya Uganda byandyeyongera okweraliikiriza bannansi.\nAbasuubuzi nga batikka ebyamaguzi okubitwala e Juba\nBya Mohammed Sebuliba\nOMWAKA 2019 bwe gunaatambulira mu kukaaba obwavu kwe gutandise nakwo ebyenfuna bya Uganda byandyeyongera okweraliikiriza bannansi.\nEkyewuunyisa kiri nti omwaka gutandise entambula eri waggulu ate nga bbeeyi y'emmere esse. Kino kitegeeza nti omulimi afuna kitono ate ng'asaasaanya kinene naddala mu ntambula. Bukedde akuleetedde ebivuddeko ebyenfuna okukaluba omwaka nga gwakatandika.\nURA erwawo okuta ebyamaguzi abasuubuzi ne bakosebwa\nAyubu Kintu omu ku bayingiza ebyamasannyalaze mu ggwanga obwavu obususse abuteeka ku kitongole ekisolooza emisolo mu ggwanga ekya URA.\n"Ekitongole kino kyalabika ng'ekitereezezza ensolooza y'emisolo bwe kyateekawo ebifo eby'enjawulo emisolo mwe gisoloolezebwa naddala ffe abayingiza ebyamaguzi mu ggwanga.\nOmusuubuzi atuusa ebintu bye naye ekitongole kirina omuze gw'okulwisa ebyamaguzi ku bifo bino wadde ng'omusuubuzi aba mwetegefu okusasulira kalonda yenna nga bw'aba agerekeddwa. Ebyamaguzi ebimu biba n'akatale akagere, ne katuuka okuggwaawo nga bakyabikutte, okugeza bw'oba oleese bintu by'abaana abadda ku ssomero, bayinza okutuusa okuddayo nga bikyalemedde ku URA, bagenda okubikuwa ng'akatale ke wali obaze kaabiyitako dda.\nEkyandikoleddwa kwanguyiza musuubuzi naye asobole okutuuka mu katale amangu akole addemu aleete ebirala nga bw'asasula emisolo, omusuubuzi n'afunamu ne gavumenti n'efunamu.\nKintu ayongera n'agamba nti ebyamaguzi bwe bikeerewa waliwo ababa babirinze okubisuubula babifuneko akantu. Abo bonna balumwa obwavu.\nObukodyo mu bannamakolero obulemesa\nAbudalla Kalule ye alojja ngeri bamusigansimbi gye bamaamidde akatale.\n"Abagwira abayingira mu ggwanga bajjira mu kiti kya bamusigansimbi. Mu ngeri eno baba basuubirwa kutondawo amakolero amanene kyokka bwe batuuka badda mu kukola oba okutunda obuntuntu obutono obwandibadde bukolwa bannansi. Nze nagenda e China ne nsuubula ebyamaguzi okuva mu kkampuni emu. Nabinona emirundi esatu ogwokuna nadda ne maneja wa kkampuni eyo.\nKati bye ntunda by'atunda ate ye atunda ku bbeeyi ya wansi nnyo kuba ebintu y'abikola ate ye olwokuba musigansimbi n'omusolo asasula gwa nseko. Ekyandikoleddwa kwekenneenya bantu bano balabire ddala oba bye bazze okukola mu ggwanga birina kye byongera ku ggwanga okusinga okukola obulimo obusobola okukolwa bannansi.\nENSIMBI Z'OBUPANGISA ZITUTTA\nLuwaga Nakato, omusuubuzi w'engoye bw'akwata ekkalaamu n'akubalira ensaasaanya y'omusuubuzi weewuunya.\n"Edduuka eddamba eritandikirwako mu kibuga lisasulwa 1,500,000/-. Amaduuka agali ku mugguukiriro gw'ebizimbe gasasulwa wakati wa 3,000,000/- ne 5,000,000/-. Kuno kuliko eza kasasiro, amasannyalaze bannyini bizimbe babala mataala. Buli ttaala esasulwa 40,000/-. Omupangisa ne bw'akyaza omugenyi amusasulira eza kaabuyonjo.\nOmusuubuzi yeetaaga okutereka 200,000/- buli lunaku okusobola okuweza ensaasaanya y'edduuka eya 6,000,000/- buli mwezi. Bannyini bizimbe n'ezo bayinza okuzikyusa emirundi egisukka mu esatu omwaka. Teweerabira tusasulira mu ddoola bw'erinnya ziba zirinnye," Nakato bw'annyonnyola.\nAB'ENNUUNI OKUBAKIJJANYA KUBAAVUWAZZA\nCharles Tebandeke omulwanirizi w'abasuubuzi b'ennuuni era omuwandiisi ku lukiiko olugatta abasuubuzi baazo agamba nti omulimu gwabwe gwali gwa kitiibwa naye okweyagaliza ne kugubbika.\nTetuyinza kuba na nsimbi mu nsawo ng'omulimu gwe tukoledde emyaka gwafuuka okulya mu nsi olukwe.\nOmuvubi asangibwa n'ennuuni akubwa emiggo n'abamu batambulira ku miggo so waliwo n'abattiddwa olw'ennuuni. Abantu gye bakaabira ffe tetwanditegeddeyo naye obuzibu buli ku kuyigganya mulimu gwaffe. Abachina abaaleetebwa okusiga ensimbi bavuga mmotoka ne batikka ennuuni mu mmotoka ne batambula kyere.\nEbintu bye twatundanga ebweru w'eggwanga tetukyabitunda\nHaji Rajabu Bukenya ng'ono ye Ssentebe w'abasuubuzi mu Kiyembe agamba nti obusuubuzi bwafa. Edda abasuubuzi baavanga mu nsi ezituliraanye nga Rwanda, Burundi, Congo ne Kenya ne basuubula kuno ebyamaguzi.\nEkyabagoba kuno kwe kubabinika emisolo ku nsalo. Omusuubuzi eyakimanga ebyamaguzi mu Uganda yagendanga okubalaabalamu nga kumpi omusolo ogumuggyibwako gujula kwenkana na gw'oyo alinnye ennyonyi n'abikima e China. Kati nabo babyekimira. Abasolooza emisolo bandikitunuddemu.\nEMBALA Y'EMISOLO ERONGOOSEBWE\nBukenya omusuubuzi w'ejjoola okuva e China agamba nti ababalirizi b'emisolo bwe baba babala omusolo buli jjoola bagibalira omusolo. Si jjoola yokka wabula buli yaadi bagikuba omusolo. Omusolo gubalibwa mu doola. Bw'erinnya nga waakatuusa emmaali omanya bikusaze ate bw'ekka temala nnaku nga tennalinnya olumu okulinnya okusinga ne kye wabalirira. Bukenya bw'agamba.\nE CHINA BALI MU LUWUMMULA\nEdward Mulindwa Nsamba, omusuubuzi ku HAM obwavu obususse abuteeka ku ngeri Bannayuganda gye basuubulamu.\n"Okweyiwa mu nsi emu nayo erina lw'enafuya ebyobusuubuzi.\nAbasuubuzi baaziga China era bonna gye beeyiwa okusuubula. Abachina mu myezi gino (January ne Febuary) baba mu kuwummula. Kati abasuubuzi ensimbi bazisibye okutuusa ng'omwezi guno guweddeko olwo baddeyo e China basuubule.\nAbasuubuzi bandirumbyeko ne ku nsi endala osanga nayo waliyo ku byamaguzi ebirungi. Mulindwa bw'agamba.\nESSANYU LIKOMA MU DECEMBER\nShamim Nakabugo atunda ebiteeteeyi agamba nti yakoma okutunda mu biseera by'ennaku enkulu.\n"Ensimbi z'obupangisa zituuka ne zibula. Era kati tuggulawo lwa butatuula waka naye bye tutunda bitono ddala.\nMba na buyinza nandyogeddeko ne bannyini bizimbe emyezi egibeereramu abaguzi ne tusasula ensimbi nga za njawulo.\nTulina emyezi gye tumanyidde ddala ng'abasuubuzi bava awaka ne baddayo nga bwe bazze awatali kutunda yadde akagoye akamu". Nakabugo bw'annyonnyola.\nABA KACITA BAWABUDDE\nAkulira ebyokwerinda mu kibiina ekikulembera abasuubuzi ekya KACITA, Jjemba Kanaakulya Mulondo tawakanya kya bwavu mu bantu.\n"Obwavu tebuli mu Kampala mwokka ne mu byalo gyebuli. Ensi yaffe ekyalemeddwa okumanya wa awalina okuteekwa essira omuntu aggyemu ensimbi. Enswa bw'ekyusa amaaso envubo nayo ekyusibwa. Omusana gwaka ennaku zino kyokka abalimi batunula ku ggulu nga balindirira enkuba. Watya ssinga emala omwaka nga tetonnye?\nBwandibadde buvunaanyizibwa bwa Gavumenti okuteekawo enkola y'okufukirira ebirime omulimi aleme kulowooza nti sizoni ziba bbiri zokka mu mwaka.\nMulondo ayongera n'ategeeza nti ensimbi y'eggwanga nayo eri wansi bw'ogeraageranya ku nsimbi z'ensi endala. Abasuubuzi bakaaba olw'ebisale by'ebizimbe kyokka ebizimbisibwa nabyo biri waggulu ddala. Omuntu azimba ekizimbe ng'akozesezza obuwumbi 50. Ensimbi ezo kizibu okuddamu okuzirabako omulundi ogumu so nga mu kuzimba zitoolwa omulundi gumu.\nAMAGEZI KU MISOLO\nMulondo agamba nti kino kiyinza obutawoomera bantu. "Nga Gavumenti bw'eba n'ebiruubirirwa eby'ensimbi okuva mu musolo ebya buli\nmwaka, ekyandikoleddwa kuteeka ku buli kintu omusolo omutono. Abasasuzi baagwo babe bangi batuuke ku kiruubirirwa kya Gavumenti eky'omwaka okusinga okugubinika abatono ekibalemesa mu bizinensi.\nKu Arua Park awo mu makkati g'ekibuga we wasimbula mmotoka ezitikka ebyamaguzi okubiyingiza South Sudan.\nSuzan Yoyo asuubula ebitengi mu Kampala n'abitikka okubituusa e Sudan akutendera bubwe. Mu kusooka byali bifuna kiralu nga buli lugenda nsobola okukuhhaanya amagoba agaweza 2,000,000/-.\nBwe byali si bwe biri. Okubala ku ngeri gy'oyinza okufuna amagoba nzibu ddala. Ebintu bye tusuubula mu Uganda mu Sudan tubitundira mu pawundi. Ate bwe tubimalawo mu kudda mu Uganda ensimbi tuzivungisa ne tuzizza mu za Amerika (doola). Bwe tutuuka mu Uganda ne tuzikyusa mu za Uganda tusobole okugula bye tunonye. Bw'otoba mwegendereza ate omubazi ennyo ensimbi enkyuse enfunda essatu kizibu obutakusala.\nENSASULA Y'OMUSOLO KU NSALO\nYoyo agamba nti ensasula y'omusolo nayo tematiza musuubuzi. Abo bonna ababa n'ebyamaguzi ku kidduka bwe batuuka ku nsalo e Nimule ensimbi z'omusolo bazikwasa baddereeva era be babasasula omusolo nga bo bannannyini mmaali tebaliiyo.\nAte Bannasudani nabo si bangu. Omusuubuzi ne bw'asasula omusolo ng'ali ku ludda lw'e Uganda ate oluba okulinnya ekigere mu Sudan nga nabo banjuluza lisiiti kubasaba misolo. Kino kiteeka omusuubuzi mu kufiirwa oluusi n'okugURA NE UNBS\nEbitongole bino ebibiri, ekisolooza emisolo mu ggwanga n'ekivu- naanyizibwa ku mutindo bw'ebyamaguzi (UNBS) bikola kinene mu kukuumira abasuubuzi mu bwavu.\nEmigugu egitikkibwa okuyingira mu ggwanga bwe gimala okwekebejjebwa n'okulambika omuwendo gw'emisolo era omusuubuzi n'agusasula ate olwo abakola ku mutindo UNBS ne bakwata omugugu n'ebirimu nti omutindo gw'ebintu mufu.\nKino ekitongole kiyinza okukuuma ebintu okumala ebbanga eddene oluusi n'okubiremera nga bagamba nti byonna bifu. Ekyandikoleddwa, URA ne NBS bandibadde batuula wamu, ebyamaguzi bwe biyingira ng'aboomutindo basooka okubyekebejja era bwe balaba nga basaanye olwo aba URA ne basala emisolo ng'olumala okusasula ng'omusuubuzi atwala mmaali ye.\nMinisita w'ebyobusuubuzi Amelia Kyambadde bwe yatuukiriddwa yagambye nti obwavu buba busuubirwa mu biseera bino. Abamu si baavu nga bwe kyogerwa naye ebiseera by'emyezi gino kiba kisuubirwa. Abazadde baba baakazza abaana mu masomero. Ate tuba twakava mu nnaku enkulu ng'ensimbi abantu bennyini bazisibye mu kuzikuuma. Abamu bazikolamu ebibagasa mu maaso.\nKu ky'ensasula y'emisolo Kyambadde yagambye nti ekitongole ekisolooza omusolo mu ggwanga kyakwatagana ne minisitule y'ebyobusuubuzi ne batereeza n'okugondeza abasuubuzi ensasula y'emisolo nga bakozesa TIN nnamba n'ebirala. wa.\nIssa Kikungwe yeevuze mu mmotoka okugenda mu ddwaaliro\nAbantu beekumulula okulaba kalina y'emyaliiro 18 ezimbiddwa mu mbaawo


Omusomesa yeewambye n'asaba mukazi we ssente\nOmusomesa yeewambye n’asaba mukazi we ssente\nOMUSOMESA yeewambye n’apeeka mukazi we ssente! Andrew Luke Wandera 37, asomesa mu ssomero lya Namagabi SS e Kayunga omutuuze w’e Kireka - Kamuli Zooni C mu Munisipaali y’e Kira, mu Wakiso abeebyokwerinda bamuteebereza nti amanyi ku ngeri gye yawambiddwaamu ate n’ayimbulwa mu bwangu! Yeewambye oluvannyuma n’asaba mukazi we amuweereze ssente akakadde kamu n’emitwalo 80.\nKigambibwa nti Wandera bwe yabadde ava ewuwe ku Mmande, yatutte layini y’essimu ya mukazi we Ritah Nakanyike, ate ezize bbiri n’azireka emabega mu ngeri etaategeerekese bulungi. Mukazi we teyasoose kukifaako ng’alowooza nti bba mukwano gwe gumulinnye ku mutwe, amulekedde layini ze akakase nti amulina yekka.\nKyokka mu bbanga ttono yatandise okukubira mukazi we ku ssimu ye (ey’omusomesa) nga bw’alaajana nti, “Mukyala bampambye baagala ssente..., nkusaba okole kyonna ekisoboka onfunire1,800,000/- nsobole okusigaza obulamu.” Yabadde alaajaanira ku ssimu, nga waliwo amaloboozi g’abantu abalala nago agaayongedde okugamba nti, “Nnyabo kola nga balo bw’akugambye bw’otulwisa ono tugenda kumutta!” Omukyala yeekubidde enduulu mu b’ebyokwerinda nabo abaatandise omuyiggo.\nBaba bataayizza buli nsonda mu bitundu mwe basuubira abawambe mwe bali, Wandera n’afubutuka gye yabadde ng’ajja awejjawejja n’abagamba nti abaabadde bamuwambye abasinzizza amaanyi n’abeesimattulako n’awona okufa! Bano abaalabise nga si bamativu, baamututte mu kitongole kya Flying Squad ekikulirwa Herbert Muhangi, n’abaako by’amubuuza wamu ne Capt. Okumu.\nBwe yavudde eno, yatwaliddwa e Kireka ku Poliisi gye yakoledde sitetimenti. Mu kunnyonnyola agamba nti abasajja abaamuwamba baali basatu nga batambulira mu mmotoka enzirugavu ey’ekika kya Toyota Mark II. “Waliwo mukazi wange lwe yabulwako densite ye oluvannyuma ne wabaawo eyamukubira essimu ng’amusaba amuwe emitwalo 4.\nEkyewuunyisa omuntu ono yaddira layini y’essimu ye n’agiwandiisa mu mannya ga mukazi wange ne nsoberwa ekigendererwa kye!,” Bwatyo Wandera bwe yannyonnyodde poliisi. Agamba nti waliwo abantu abatamwagaliza kuba na mukazi we nga bano abateebereza okubeera emabega w’okumuwamba.\nWabula ensonda mu banoonyereza ku musango guno oguli ku fayiro SD:41/02/04/2018 ziraga nti tezinnamatira bulungi na kunnyonnyola kwa Wandera. Omwogezi wa Poliisi mu Kampala n’emiriraano, Luke Owoyesigyire yategeezezza nti basanze obuzibu mu bujulizi bwa Wandera bwe yabawadde olw’okuba tebukwatagana bulungi. Waliwo endowooza nti yeewambye. “Nga Poliisi tugenda kukola ogwaffe tunoonyereze okutuusa lwe tunaafuna ekituufu,” Bwatyo Owoyesigyire bwe yategeezezza.


Bukedde Online - Ababba abantu b'omu Bunyoro ku 'mobile money' babakutte\nEnguudo mu Kabale zikubibwa kkolaasi\nYennyamidde olwa siriimu asensera Mukono\nAbabba abantu b’omu Bunyoro ku ‘mobile money’ babakutte\nAB’EKITONGOLE kya Poliisi ekya Flying Squad mu Bunyoro baazingizza abasajja mukaaga abaabadde badduka emisango gye baakola mu bitundu by’e Bunyoro mwe bagambirwa okubba ssente ku ‘mobile money’.\nOkukwatibwa kyavudde mu batuuze naddala aba bizinensi za ‘mobile money’ mu kitundu ky’e Bunyoro ekikolwa disitulikiti; Hoima, Kiryandongo, Buliisa, Masindi ne Kibaale okwekubira enduulu ku basajja abatambulira mu mmotoka ekika kya Premio abasusse okubabba.\nAbaakwatiddwa kuliko; Moses Bazibu, 32, Isaac Monge 25, Hakim Mudori 22, Billy Enock Waninga Muwata 25, nga bonna batuuze kuva mu munisipaali y’e Mbale ssaako Yusuf Mafabi oluusi eyeeyita Ssekito 19, okuva mu munisipaali y’e Lubaga - Kampala. Baabadde batambulira mu mmotoka kika kya Premio nnamba UAN 519T.\nKigambibwa nti baliko aba ‘mobile money’ be baali baanyanga ssente ku masimu mu kakodyo k’okubafera bwe baamala ne balinnya mmotoka yaabwe okwolekera Kiryandongo. Omutuuze Caroline Kinene ye yatemya ku poliisi y’e Hoima nayo n’etemya ku poliisi y’e Masindi ne Kiryandongo ne batandikirawo okubayigga.\nKigambibwa nti baali babbye obukadde 9 mu ssente enkalu n’obukadde 3 ku ‘Mobile money’. Baasangiddwa ne ssente enkalu eziweza akakadde kamu n’emitwalo 20. Mmotoka yatwaliddwa ku poliisi. Akulira poliisi mu Bugwanjuba Julius Hakiza yategeezezza nti baabakwasizza poliisi y’e Hoima.\nOkukuza olunaku lw'abajulizi, June 3\nEbisigala bye byakutambuzibwa mu nsi yonna\nEkisulo ky'e Kasasa kiyidde abayizi ne bazirika